hotchpotch/miracl-hf-unified huggingface dataset:
পীর ঠাকুরবর
পীর ঠাকুরবর হলেন ভারতের পশ্চিমবঙ্গের উত্তর চব্বিশ পরগনা জেলার ইছাপুর-গোবরডাঙা-খাঁটুরা অঞ্চলের চারঘাটের মুসলমান সম্প্রদায়ের একজন বিশিষ্ট পীর। এই পীর ব্রাহ্মণ সন্ন্যাসীর বেশে থাকতেন বলে সাধারণ মানুষ তাঁকে 'ঠাকুর' বলত এবং তাঁর বরলাভ করে রোগীরা আরোগ্যলাভ করত বলে তাঁর নাম 'ঠাকুরবর' হয়েছে। ইনি দক্ষিণ চব্বিশ পরগনার পীর মোবারক বড়খাঁ গাজীর সঙ্গে সম্পর্কিত বলে মনে করা হয়।
কিংবদন্তী অনুযায়ী, পীর ঠাকুরবরের আসল নাম কামদেব বন্দ্যোপাধ্যায় (রায়)। তিনি ছিলেন বৃহত্তর যশোর জেলার লাউজানির (প্রাচীন নাম "ব্রাহ্মণনগর") হিন্দু ব্রাহ্মণ্য ধর্মাবলম্বী রাজা মুকুট রায়ের সর্বকনিষ্ঠ পুত্র। ষোড়শ শতাব্দীতে ইসলাম প্রচারক পীর বড়খাঁ গাজীর সঙ্গে যুদ্ধে পরাজয়ের পর রাজা মুকুট রায়, তাঁর পুত্র ও কন্যা চম্পাবতী ইসলাম ধর্ম গ্রহণ করেন। চম্পাবতীর সঙ্গে গাজীর বিয়ে হয়। গাজীর সঙ্গে কামদেব ও চম্পাবতী তৎকালীন খুলনা জেলার লাবসা গ্রামে চলে যান; কিন্তু মনোমালিন্য হওয়ায় চম্পাবতী আত্মহত্যা করেন আর কামদেব বর্তমান উত্তর চব্বিশ পরগনার বসিরহাট মহকুমার চারঘাট গ্রামে চলে আসেন। এখানে এসে তিনি সাধনাবলে পীর পর্যায়ে উন্নীত হন এবং স্থানীয় মানুষজনের কাছ থেকে যথাযোগ্য সম্মান অর্জন করেন।
কথিত আছে, ইনি বুকে হাড়ি নিয়ে নিকটস্থ যমুনা নদী পার হয়ে চারঘাট গ্রামে উপস্থিত হন; এজন্য তাঁর পারের ঘাটটিকে 'হেড়ের ঘাট' বলা হয়। তিনি চারঘাট বাঁওড়ের কাছে এসে একটি কুটির নির্মাণ করে বাস করতে থাকেন। তিনি একটি বাঘ এবং একটি কুমির পুষেছিলেন, যারা গভীর রাতে তাঁর সঙ্গে দেখা করতে আসত। তিনি ছিলেন বাকসিদ্ধ পুরুষ; যে কোনো ব্যাধিগ্রস্ত রোগীকে তিনি সুস্থ করতে পারতেন। শোনা যায়, তিনি নাকি যশোহরের মহারাজা প্রতাপাদিত্যের সংস্পর্শেও এসেছিলেন। প্রতাপাদিত্য তার আস্তানায় নিয়মিত আসতেন ও শ্রদ্ধানিবেদন করতেন।
চারঘাটের পাশে কাঁচদহ গ্রামের হরি শুঁড়ি নামক এক ব্যক্তির পীরের কৃপায় খুব উন্নতি হয়ে এখানে এসে বসতি স্থাপন করে। প্রচুর ধনসম্পদের মালিক হয়ে সে পীরকে উপেক্ষা করতে থাকে; এমনকি, প্রতাপাদিত্যের বিরাগভাজন হাওয়ায় হরি নানা বিপজ্জনক পরিস্থিতে পড়ে। শেষপর্যন্ত পীরের অভিশাপে হরি সপরিবারে যমুনায় প্রাণত্যাগ করে ধ্বংস হয়; সেজন্য, যমুনার এই স্থানকে লোকে আজও 'হরে শুঁড়ির দহ' বলে।
দরগাহের সেবায়েতরা বংশপরম্পরায় মুসলিম। তারা প্রতিদিন ধূপ-বাতি জ্বালিয়ে নানা উপচারে শিরনি দিয়ে পীরকে শ্রদ্ধা নিবেদন করেন। পীরের সমাধিস্তম্ভটি উপবীত-বেষ্টিত ছিল কিছুকাল আগে (১৯৬০-এর দশক) পর্যন্তও; সমাধির পাশে একটি জপমালা রাখা আছে। দরগাহের দুটি ইটের উপর আরবি হরফে খোদিত লিপি আছে, যার পাঠোদ্ধার করা আজও সম্ভব হয়নি৷ ঠাকুরবরের এই দরগাহে ফুল-বেলপাতা দিয়ে নিত্যপূজার রীতি প্রচলিত আছে। হিন্দু-মুসলমান নির্বিশেষে প্রত্যেকে বিবাহাদি অনুষ্ঠানের সময় দরগাহে পীরের কাছে আশীর্বাদ চেয়ে নেন।
গডফাদার (উপন্যাস)
গডফাদার (মূল শিরোনাম: দ্য গডফাদার) ইতালীয়-মার্কিন লেখক মারিও পুজোর লেখা একটি অপরাধ উপন্যাস। ১৯৬৯ সালে জি পি পটনাম সানস প্রকাশিত এই উপন্যাসটি নিউ ইয়র্ক সিটির এক কাল্পনিক মাফিয়া পরিবার ও তার কর্তা ভিটো কর্লিয়নির কাহিনী। উপন্যাসে সময়ব্যপ্তি ১৯৪৫ থেকে ১৯৫৫, ভিটো কর্লিয়নির প্রথম জীবনের স্মৃতিও এর অন্তর্ভুক্ত। ইতালীয় অপরাধ জগতের কিছু শব্দ, যেমন "কনসিলিওরি" (উপদেষ্টা), "ক্যাপোরেজিমি"(সহকারী), "কসা নসত্রা" (সিসিলিয় মাফিয়া), "ওমের্তা" (নীরবতার নিয়ম) প্রভৃতি এই উপন্যাসের মাধ্যমে ইংরেজিতে পরিচিত হয়।
বাংলা ভাষায় বইটির বেশ কয়েকটি অনুবাদ প্রকাশিত হয়েছে। ২০০৪ সালের ফেব্রুয়ারি মাসে বাতিঘর প্রকাশনী থেকে মোহাম্মদ নাজিম উদ্দিন কর্তৃক অনূদিত "গডফাদার" প্রকাশিত হয়। পরবর্তীতে ২০০৬ সালে সেবা প্রকাশনী থেকে শেখ আবদুল হাকিম দ্বারা অনূদিত "গডফাদার" প্রকাশিত হয়। ২০১০ সালে অমর একুশে গ্রন্থমেলায় জোনাকী প্রকাশনী থেকে তন্ময় রনি কর্তৃক অনূদিত "গডফাদার" প্রকাশিত হয়। এছাড়া ২০১৫ ও ২০১৬ সালের অমর একুশে গ্রন্থমেলায় "দ্য গডফাদার" নামে যথাক্রমে মুক্তদেশ প্রকাশন থেকে লীলা মজুমদারের ও আকাশ প্রকাশনী থেকে শেখ আব্দুল হাকিমের ভাষান্তর প্রকাশিত হয়।
উপন্যাসটি অবলম্বনে দ্য গডফাদার নামে তিনটি চলচ্চিত্র নির্মিত হয়েছে। ১৯৭২, ১৯৭৪ এবং ১৯৯০ সালে ধারাবাহিকভাবে তিনটি চলচ্চিত্র তৈরি হয় যেগুলোর চিত্রনাট্যও লিখেছিলেন মারিও পুজো। প্রথম চলচ্চিত্রদ্বয় শিল্পবোদ্ধাদের উচ্চ প্রশংসা লাভ করেছে।
নিউ ইয়র্ক সিটির মাফিয়া বস ভিটো কর্লিয়নি মাদকসম্রাট ভার্জিল সলোৎসোর মাদক ব্যবসার প্রস্তাব নাকচ করে দেয়। যার কারণে তাকে আততায়ী দ্বারা হত্যার চেষ্টা করা হয়। ভিটো কর্লিয়নি হত্যাচেষ্টায় বেঁচে গেলেও গভীরভাবে আহত হন। এমতাবস্তায় তার বড় ছেলে সনি পরিবারের দায়িত্বভার গ্রহণ করে। এরমধ্যে ছোট ছেলে মাইকেল ভার্জিল সলোৎসো এবং একজন পুলিশ ক্যাপ্টেনকে হত্যা করে, যার কারণে তাকে আমেরিকা ছেড়ে সিসিলিতে পালিয়ে যেতে হয়। মাইকেল আবার আমেরিকায় ফিরে যায় তার বড় ভাই সনির মৃত্যুর খবর পেয়ে। মাইকেলের প্রত্যাবর্তনের পর ভিটো কর্লিয়নি তাকে পরিবারের সম্পূর্ণ দায়িত্ব তুলে দেন। মাইকেল পরিকল্পনা করে যে সে তার ব্যবসা লাসভেগাসে সরিয়ে নেবে। কিন্তু তার আগে সে অত্যন্ত গোপনে পরিকল্পনা করে পাঁচ পরিবারের কর্ণধারদের হত্যা করে যারা কর্লিয়নি পরিবারকে নানাভাবে ক্ষতি করায় তৎপর ছিল। এছাড়াও পার্শ্বকাহিনি হিসেবে কর্লিয়নির মেয়ের নির্যাতিত বৈবাহিক জীবন, পশ্চিমের দুনিয়ায় জনি ফন্টেনের সাফল‍্য, পারিবারিক ব‍্যবসায় ভিটোর দ্বিতীয় ছেলে ফ্রেডোর কাহিনি এসেছে।১৯৭২ সালে উপন্যাসটি অবলম্বনে দ্য গডফাদার চলচ্চিত্র তৈরি করা হয়, পরিচালনা করেন ফ্রান্সিস ফোর্ড কপোলা এবং অভিনয় করেন ডন ভিটো কর্লিয়নি চরিত্রে মার্লোন ব্রান্ডো ও মাইকেল কর্লিয়নি চরিত্রে আল পাচিনো। মারিও পুজো চলচ্চিত্রটির চিত্রনাট্য ও নির্মাণকাজে সাহায্য করেন। চলচ্চিত্রটি সারাবিশ্বে আনুমানিক $২৬৯ মিলিয়ন আয় করে, পাশাপাশি জিতে নেয় অনেক পুরস্কার: তিনটি একাডেমি পুরস্কার, পাঁচটি গোল্ডেন গ্লোব ও একটি গ্র্যামি। চলচ্চিত্র জগতের ইতিহাসেও এটি তাৎপর্যপূর্ণ প্রভাব রাখে। এর সিক্যুয়েল "দ্য গডফাদার পার্ট ২" পায় ছয়টি অস্কার এবং এটিই প্রথম শ্রেষ্ঠ চলচ্চিত্রের জন্য একাডেমি পুরস্কার অর্জন করা সিক্যুয়েল চলচ্চিত্র।
রহিমউল্লা
রহিমউল্লা (? - ১৮৬১) সুন্দরবন অঞ্চলের কৃষক বিদ্রোহ তথ নীল বিদ্রোহের প্রখ্যাত নেতা ও শহীদ।
সুন্দরবনের বারুইখালি অঞ্চলে কৃষকদের প্রধান ছিলেন রহিমউল্লা। তিনি অত্যন্ত কৃষকমহলে জনপ্রিয় ছিলেন। এসময় মরেল জমিদারীর অত্যাচারী ম্যানেজার ডেনিস হেলির লাঠিয়াল বাহিনী সাধারন প্রজাদের ওপর জুলুম ও লুঠতরাজ চালাতো। রহিমউল্লা নিজে দুর্দান্ত লাঠিয়াল ছিলেন। তিনি এই সকল জুলুমবাজির প্রতিরোধ করেন সাহসের সাথে ও প্রতিরোধ দল গড়ে তোলেন। ১৮৬১ সালের নভেম্বর মাসে গুনী মামুদ তালুকদার নামক এক বিত্তবান জমিদার হেলির সাহায্যে জমি দখলের চেষ্টা করলে রহিমউল্লা বাধা দেন এবং প্রচন্ড সংঘর্ষ হয়। হেলির লাঠিয়াল সর্দার রামধন মালো মারা গেলে জমিদার বাহিনী পলায়ন করে।
এই ঘটনার কয়েকদিন পরে ডেনিস হেলি প্রতিশোধার্থে গভীর রাত্রে অতর্কিতে তার বাড়ি আক্রমন করে। সাথে ছিল ভাড়াটে লেঠেলবাহিনী। রহিমউল্লা অনুমান করেছিলেন যে তার বাড়ি আক্রান্ত হতে পারে। বাড়ীর চারিদিকে পরিখা কেটে প্রতিরোধের ব্যবস্থা করেছিলেন তিনি। বিপুল সংখ্যক বন্দুকধারী ও লাঠিয়ালদের সাথে রহিমউল্লা ও তার সাথীদের ভয়াবহ খন্ডযুদ্ধ হয় সারারাত ধরে। রহিমউল্লা নিজেই বন্দুক হস্তে লড়াই করেন। গুলি ফুরিয়ে গেলে বাড়ির মেয়েদের রুপোর বালা চূর্ন করে গুলির কাজ চালানো হয়েছিল। শেষ পর্যন্ত গুলিবিদ্ধ হয়ে মারা যান বিদ্রোহী রহিমউল্লা। উভয় পক্ষে সতেরো জন নিহত ও বহু আহত হয়। রহিমউল্লা ও অন্যান্য কৃষক বিদ্রোহীদের মৃতদেহগুলি জংগলে নিয়ে গিয়ে পুড়িয়ে ফেলে হেলির লোকজন। বাড়ির মহিলাদের ওপর অত্যাচার চালানো হয়।
এই ভয়ংকর ঘটনার তদন্তের নির্দেশ দেন তদানিন্তন খুলনার মহকুমা ম্যাজিস্ট্রেট বঙ্কিমচন্দ্র চট্টোপাধ্যায়। নিজেই মোড়েলগঞ্জে গিয়ে হেলিকে দোষী সাব্যাস্ত করে দীর্ঘ রিপোর্ট দেন জেলা ম্যাজিস্ট্রেটের কাছে। হেলি পলায়ন করলে তার নামে গ্রেপ্তারি পরওয়ানাও জারী করেছিলেন তিনি। ততকালীন আমলে বঙ্কিমচন্দ্রকে এক লক্ষ টাকা পর্যন্ত ঘুষ দেওয়ার ব্যবস্থা ও ভীতি প্রদর্শনের চেষ্টা করেছিল সাহেব হেলি। পনেরো বছর এই মামলা চলে এবং যশোর দায়রা আদালতে একজনের ফাঁসি, ৩৪ জনের দ্বীপান্তরের আদেশ হয়। দুর্ভাগ্য হেলিকে কেউ সনাক্ত করতে না পাড়ায় সে মুক্তি পেয়েছিল।
আস্তুরিয় উইকিপিডিয়া
অস্তুরিয় উইকিপিডিয়া হচ্ছে অনলাইন মুক্ত বিশ্বকোষ উইকিপিডিয়ার অস্তুরিয় ভাষার সংস্করণ। ২০০৪ সালে যাত্রা শুরু হয় এই উইকিপিডিয়ার এবং 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে এবং সর্বমোট সম্পাদনা সংখ্যা টি।
২০১৫ সালে আন্তর্জাতিক সহযোগীতার জন্য অস্তুরিয় উইকিপিডিয়া স্পেনের প্রিন্সেস অভ অস্তুরিয়াস এওয়ার্ড অর্জন করে । ওভেইডোতে অবস্থিত অস্তুরিয়ান পার্লামেন্টে আয়োজিত পুরষ্কার প্রদান অনুষ্ঠানে জিমি ওয়েলস অস্তুরিয়া ভাষী উইকিপিডিয়ানদের প্রশংসা করেন।
এলিজাহ ওটিয়েনো
এলিজাহ ওটিয়েনো অসোয়ো (Elijah Otieno Asoyo; জন্ম: ৩ জানুয়ারি ১৯৮৮) একজন কেনীয় ক্রিকেটার। ডান হাতি মিডিয়াম ফাস্ট বোলার, ওটিয়েনো সাবেক কেনিয়ার অনূর্ধ্ব-১৯ প্রতিনিধি। তিনি তার জ্যেষ্ঠ আত্মপ্রকাশ জন্য বাজানো তৈরি কেনিয়া সিলেক্ট ২০০৬/০৭ লোগান কাপে। একজন প্রকৃত টেল এন্ডার, তিনি তার প্রথম সাত প্রথম শ্রেণীর ইনিংসে পাঁচটি হাঁস তৈরি। এরপর তিনি উদ্বোধনী টুয়েন্টি২০ বিশ্ব চ্যাম্পিয়নশিপে কেনিয়া জন্য নির্বাচন করা হয়েছিল. যদিও তিনি এ ম্যাচে কোনো খেলা না টুয়েন্টি২০ বিশ্ব চ্যাম্পিয়নশিপে, এলিজাহ ওটিয়েনো মধ্যে রাখা হয় জাতীয় দল কানাডিয়ান জাতীয় দলের সফরের জন্য, নাইরোবি মধ্যে তিন ম্যাচ সিরিজের প্রথম ম্যাচে তার একদিনের আন্তর্জাতিক অভিষেক পরবর্তীতে তিনি কেনিয়ার স্কোয়াডে রাখার জন্য নির্বাচিত করা হয়েছিল সেখানে দুই ইন্টারকন্টিনেন্টাল কাপ বিপক্ষে নামিবিয়া ও সংযুক্ত আরব আমিরাত ও ২০০৮ সালে, ম্যাচে তার টুর্নামেন্টের অভিষেক সংযুক্ত আরব আমিরাত। তিনি সাহারা এলিট লীগের দল, ইস্টার্ন এসের জন্য একটি প্লেয়ার।
আইসল্যান্ডীয় উইকিপিডিয়া
আইসল্যান্ডীয় উইকিপিডিয়া হচ্ছে অনলাইন মুক্ত বিশ্বকোষ উইকিপিডিয়ার আইসল্যান্ডীয় ভাষার সংস্করণ। ২০০৩ সালে যাত্রা শুরু হয় এই উইকিপিডিয়ার এবং 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে এবং সর্বমোট সম্পাদনা সংখ্যা টি।
আইসিসি চ্যাম্পিয়ন্স ট্রফিতে ৫ উইকেট লাভকারী ক্রিকেটারদের তালিকা
যখন একজন বোলার কোন একটি ইনিংসে পাঁচ বা ততোধিক ব্যাটসম্যানকে আউট করতে সক্ষম হন, তখন ক্রিকেটের পরিভাষায় তা পাঁচ-উইকেট অর্জন নামে পরিচিত পায়। পাঁচ-উইকেট অর্জনকে "ফাইভ-ফর" বা "ফিফার" নামেও ডাকা হয়ে থাকে। ক্রিকেট খেলায় এটি একটি অন্যতম সম্পর্কযুক্ত বিষয় কিন্তু অসাধারণ অর্জন হিসেবে বিবেচনা করা হয়ে থাকে।
আইসিসি চ্যাম্পিয়ন্স ট্রফি প্রতিযোগিতায় কেবলমাত্র ১০বার বোলার কর্তৃক ‘ফিফার’ অর্জিত হয়েছে। আইসিসি চ্যাম্পিয়ন্স ট্রফি আন্তর্জাতিক ক্রিকেট কাউন্সিল কর্তৃক পরিচালিত একদিনের আন্তর্জাতিক প্রতিযোগিতা। ক্রিকেট বিশ্বকাপের পর সর্বাপেক্ষা দ্বিতীয় গুরুত্বপূর্ণ প্রতিযোগিতারূপে বিবেচনা করা হয়ে থাকে। প্রকৃতপক্ষে ১৯৯৮ সালে ‘আইসিসি নক আউট ট্রফি’ নামে পরিচিত ছিল। এ প্রতিযোগিতাটি প্রতি দুই বা তিন বছর অন্তর আয়োজিত হয়ে আসছে।
২০১৩ সালের প্রতিযোগিতার পর ৭টি পৃথক দেশের ১০জন খেলোয়াড় ফিফার লাভের অধিকারী। উদ্বোধনী আসরের ফাইনালে দক্ষিণ আফ্রিকার জ্যাক ক্যালিস ওয়েস্ট ইন্ডিজের বিপক্ষে এ কৃতিত্ব অর্জন করেছিলেন। ৩০ রানের বিনিময়ে ৫ উইকেট লাভের সুন্দর বোলিং পরিসংখ্যানের ফলে দক্ষিণ আফ্রিকা প্রতিযোগিতার শিরোপা লাভে সক্ষম হয়েছিল। ২০০২ সালে উইজডেন ক্রিকেটার্স অ্যালমেনাক কর্তৃক সর্বকালের শীর্ষ ১০০ বোলিং পরিসংখ্যানগত তালিকায় তার এ অবদানকে অন্তর্ভূক্ত করে। সর্বশেষ ২০১৩ সালের প্রতিযোগিতা পর্যন্ত সর্বাধিক তিনজন দক্ষিণ আফ্রিকান পাঁচ-উইকেট পেয়েছেন। এরপরই রয়েছে নিউজিল্যান্ডীয়রা। তারা দুইবার এ কৃতিত্বের অধিকারী। অস্ট্রেলিয়া, ভারত, পাকিস্তান ও শ্রীলঙ্কান বোলাররা একবার করে পেয়েছেন। তবে, বাংলাদেশ, ইংল্যান্ড ও জিম্বাবুয়ের কোন বোলারই এ সম্মাননায় অভিষিক্ত হতে পারেননি। ২০০৬ সালের আসরে ওয়েস্ট ইন্ডিজের বিপক্ষে শ্রীলঙ্কার ফারভিজ মাহারুফ সেরা বোলিং পরিসংখ্যান গড়েন। ভারতীয় ক্রিকেটার রবীন্দ্র জাদেজা সর্বশেষ এ অর্জনের দাবীদার। ২০১৩ সালে তিনি ৫/৩৬ লাভ করেন।
জাভানি উইকিপিডিয়া
জাভা উইকিপিডিয়া(জাভাঃ "Wikipedia basa Jawa") হচ্ছে অনলাইন মুক্ত বিশ্বকোষ উইকিপিডিয়ার জাভা ভাষার সংস্করণ। ২০০৪ সালে যাত্রা শুরু হয় এই উইকিপিডিয়ার এবং 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে এবং সর্বমোট সম্পাদনা সংখ্যা টি।
আলবেনীয় উইকিপিডিয়া
আলবেনিয় উইকিপিডিয়া হচ্ছে অনলাইন মুক্ত বিশ্বকোষ উইকিপিডিয়ার আলবেনিয় ভাষার সংস্করণ। ২০০৩ সালে যাত্রা শুরু হয় এই উইকিপিডিয়ার এবং 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে এবং সর্বমোট সম্পাদনা সংখ্যা টি।
তামিল উইকিপিডিয়া
তামিল উইকিপিডিয়া হচ্ছে অনলাইন মুক্ত বিশ্বকোষ উইকিপিডিয়ার তামিল ভাষার সংস্করণ। ২০০৩ সালে যাত্রা শুরু হয় এই উইকিপিডিয়ার এবং 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে এবং সর্বমোট সম্পাদনা সংখ্যা টি।
মালাগাসি উইকিপিডিয়া
মালাগাসি উইকিপিডিয়া হচ্ছে অনলাইন বিশ্বকোষ উইকিপিডিয়ার মালাগাসি ভাষার সংস্করণ। ২০০৪ সালে যাত্রা শুরু হয় এই উইকিপিডিয়ার এবং 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। এখানে সকল উইকিপিডিয়ানদের মোট সম্পাদনার সংখ্যা টি।
দ্য বাস্কেটবল ডায়েরিজ
দ্য বাস্কেটবল ডায়েরিজ () লেখক ও সঙ্গীতজ্ঞ জিম ক্যারল রচিত ১৯৭৮ সালে প্রকাশিত আত্মজীবনীমূলক গ্রন্থ। বইটি ক্যারলের ১২ থেক ১৬ বছর বয়সে রক্ষিত ডায়েরির সংকলন। নিউ ইয়র্ক সিটির পটভূমিতে রচিত বইয়ে ক্যারলে দৈনন্দিন জীবন, যৌন অভিজ্ঞতা, হাই স্কুলে বাস্কেটবল খেলোয়াড় হিসেবে তার জীবন, ১৪ বছর বয়স থেকে হিরোইনে আসক্তির কথা বর্ণিত হয়েছে। বইটিকে কিশোর সাহিত্যের একটি ক্ল্যাসিক হিসেবে বিবেচনা করা হয়।
ক্যারল পরবর্তীতে এই বইয়ের সিক্যুয়াল হিসেবে "দ্য ডাউনটাউন ডায়েরিজ" নামে আরেকটি বই লিখেন। সে বইয়ে মাদকাসক্তি ছাড়ার পর তার ক্যালিফোর্নিয়ার জীবন বিবৃত হয়েছে।
"দ্য বাস্কেটবল ডায়েরিজ" বই থেকে ১৯৯৫ সালে "একই নামের একটি চলচ্চিত্র" নির্মিত হয়। ছবিটিতে ক্যারলের চরিত্রে অভিনয় করেন লিওনার্দো ডিক্যাপ্রিও এবং তার বন্ধু মাইকির ভূমিকায় অভিনয় করেন মার্ক ওয়ালবার্গ।
ফোর্সড এন্ট্রিস: দ্য ডাউনটাউন ডায়েরিজ ১৯৭১–১৯৭৩
ফোর্সড এন্ট্রিস: দ্য ডাউনটাউন ডায়েরিজ ১৯৭১–১৯৭৩ লেখক ও সঙ্গীতজ্ঞ জিম ক্যারল রচিত ১৯৮৭ সালে প্রকাশিত আত্মজীবনীমূলক গ্রন্থ। এটি ক্যারলের আত্মজীবনীমূলক "দ্য বাস্কেটবল ডায়েরিজ" বইয়ের সিক্যুয়াল।
বইটিতে ১৯৭১ থেকে ১৯৭৩ সালের ক্যারলের ক্যালিফোর্নিয়ার জীবন তোলে ধরা হয়েছে। ক্যারল এই বই প্রসঙ্গে বলেন যে বইতে তার স্মৃতি থেকে লেখা হয়েছে, ফলে সব ঘটনা একেবারে ঠিক নাও হতে পারে। এই বইয়ের বেশির ভাগ ঘটনাই ক্যারলের সঙ্গীত জীবন নিয়ে, যার মধ্যে অ্যান্ডি ওয়ারলের সাথে তার স্টুডিওতে, ম্যাক্সস কানসাস সিটিতে ও ভেলভেট আন্ডারগ্রাউন্ড-এর সাথে কাজের অভিজ্ঞতার কথা বলা হয়েছে। তিনি ইচ্ছাকৃতভাবে বেশ কয়েকজনের নাম পরিবর্তন করেন। এর কারণ হিসেবে ক্যারল বলেন তিনি চাননি তাদের নামের জন্য বইটির কাটতি বাড়ুক।
উরফি ইউনিয়ন
উরফি ইউনিয়ন বাংলাদেশের ঢাকা বিভাগ-এর গোপালগঞ্জ জেলার গোপালগঞ্জ সদর উপজেলার একটি ইউনিয়ন।
গোপালগঞ্জ জেলা থেকে উরফি ইউনিয়ন ৬ কিলোমিটার দুরে অবস্থিত। গোপালগঞ্জ সদর উপজেলা হতে উরফি ইউনিয়ন পরিষদে ইজিবাই বা মাহিন্দ্রায় যেতে ১৫ মিনিট সময় লাগে এবং ভাড়া জনপ্রতি দশ টাকা। এছাড়া গোপালগঞ্জ সদর উপজেলা হতে বাস করেও যাওয়া যায়।
পারমাণবিক বিক্রিয়া
পারমাণবিক বিক্রিয়া হচ্ছে পরমাণুতে থাকা নিউক্লিয়াসের বিক্রিয়া। পরমাণুর তিনটি মৌলিক কনিকা হচ্ছে ইলেকট্রন, প্রোটন ও নিউট্রন। তাদের মধ্যে ধনাত্মক চার্জ সম্পন্ন প্রোটন ও চার্জ বিহীন নিউট্রন পরমাণুর কেন্দ্র নিউক্লিয়াসে থাকে। আর প্রোটনের সমসংখ্যক ঋনাত্বক চার্জ বিশিষ্ট ইলেক্ট্রন পরমাণুর কেন্দ্র নিউক্লিয়াসকে কেন্দ্র করে ঘোরে। বিভিন্ন মৌলের পরমাণু তাদের সর্ববহিস্থ শক্তিস্তরে থাকা ইলেকট্রন গুলো আদান প্রদান করার মাধ্যমে রাসায়নিক বিক্রিয়া সংঘঠিত করে ।আর পরমাণুর মধ্যে থাকা একটি বড় নিউক্লিয়াস ভেঙ্গে একাধিক ছোট নিউক্লিয়াসে পরিণত হওয়ার প্রক্রিয়াকে পারমাণবিক বিক্রিয়া বলে।
সাপোজিটর
সাপোজিটর বা সাপোজিটরি হল এক ধরনের ঔষধ বিতরন ব্যবস্থা যার মাধ্যমে কঠিন, তরল বা বায়ুবীয় ঔষধ উপাদান বিতরন করা হয় পায়ুপথে প্রয়োগ করার জন্য। সাধারণত মুখে ওষুধ খাওয়ানো সবচেয়ে সহজ ও নিরাপদ, কিন্তু যদি কোনোভাবেই মুখে খাওয়ানো সম্ভব না হয়, যেমন রোগী অচেতন কিংবা শিশুদের ক্ষেত্রে গলায় আটকে যাবার ভয় থাকলে কিংবা রোগী ক্রমাগত বমি করছে, কেবল তখনই পায়ুপথে সাপোজিটর প্রয়োগ করা যাবে, অন্যথায় নয়।
সাপোজিটরির শক্ত অথবা স্থিতিস্থাপক আবরণ জিলাটিন নামক আমিষ (প্রোটিন) দিয়ে বা অন্যান্য উপাদান দ্বারা তৈরী হতে পারে যা পায়ুপথের সাধারণ তাপমাত্রায় সহজেই গেলে যায় এবং পায়ুপথের ভেতরে ওষুধের সক্রিয় উপাদান বা অ্যাকটিভ ইনগ্রেডিয়ান্টকে মুক্ত করে দেয়। ওষুধের সক্রিয় উপাদান পায়ুপথের রক্ত নালী দ্বারা রক্তে শোষিত হয় এবং রোগ উপশমের কাজ শুরু করে।
ট্যাবলেট, ক্যাপসুল ও অন্যান্য ঔষধ উপাদান বিতরন ব্যবস্থার পাশাপাশি অনেক ওষুধের সক্রিয় উপাদান বা অ্যাকটিভ ইনগ্রেডিয়ান্টসাপোজিটর বা "'সাপোজিটরি" ফর্মে পাওয়া যায়। যেমন প্যারাসিটামল ট্যাবলেট, সিরাপ, সাসপেনশন ও সাপোজিটর ফর্মে পাওয়া যায়।
লাটভিয় উইকিপিডিয়া
লাটভিয় উইকিপিডিয়া হচ্ছে অনলাইন বিশ্বকোষ উইকিপিডিয়ার লাটভিয় ভাষার সংস্করণ। ২০০৩ সালে যাত্রা শুরু লাটভিয় উইকিপিডিয়ার। 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। এখানে সকল উইকিপিডিয়ানদের মোট সম্পাদনার সংখ্যা টি।
ব্রেটন উইকিপিডিয়া
ব্রিটন উইকিপিডিয়া হচ্ছে অনলাইন বিশ্বকোষ উইকিপিডিয়ার ব্রিটন ভাষার সংস্করণ। ব্রিটন উইকিপিডিয়া ২০০৪ সালে যাত্রা শুরু করে এবং 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। ব্রিটন উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
ওয়েলশ উইকিপিডিয়া
ওয়েলশ উইকিপিডিয়া হচ্ছে অনলাইন বিশ্বকোষ উইকিপিডিয়ার ওয়েলশ ভাষার সংস্করণ। ওয়েলশ উইকিপিডিয়া ২০০৩ সালে যাত্রা শুরু করে এবং 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। ওয়েলশ উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
ম্যাসেডোনীয় উইকিপিডিয়া
মেসিডোনিয় উইকিপিডিয়া হচ্ছে অনলাইন বিশ্বকোষ উইকিপিডিয়ার মেসিডোনিয় ভাষার সংস্করণ। মেসিডোনিয় উইকিপিডিয়া ২০০৩ সালে যাত্রা শুরু করে এবং 2022 অনুযায়ী এই উইকিপিডিয়ায় মোট টি নিবন্ধ, জন ব্যবহারকারী, জন প্রশাসক ও টি ফাইল আছে। মেসিডোনিয় উইকিপিডিয়ায় উইকিপিডিয়ানদের সম্মিলিত সম্পাদনার সংখ্যা টি।
বেইলি পার্ক
বেইলি পার্ক হচ্ছে একটি ক্রিকেট গ্রাউন্ড যেটি নিউজিল্যান্ডের হাওউইরা এলাকায় অবস্থিত। প্রথম ক্রিকেট ম্যাচ ১৮৯২ সালে খেলা হয়। এটি ছিল প্রথম শ্রেণির ক্রিকেট এবং দলগুলো ছিল তারানাকি ক্রিকেট দল এবং হাওক্স বেয়। এরপর, বেইলি পার্কে, ১৯৯৫ সালে তারানাকি ক্রিকেট দল সফররত ফিজি জাতীয় ক্রিকেট দলের সথে আরেকটি প্রথম শ্রেণির ক্রিকেট ম্যাচ খেলে এবং ১৯৯৮ সালে হাওক্স বেয়ের সাথে খেলে। সর্বশেষ প্রথম শ্রেণির ক্রিকেট ম্যাচটি খেলা হয় ১৯৯৮ সালে। দল দুটি ছিল তারানাকি ক্রিকেট দল এবং ক্যান্টারবি ক্রিকেট দল। স্টেডিয়ামটি এখনো ব্যবহৃত হয়। কিন্তু প্রথম শ্রেণির ক্রিকেট আর অনুষ্ঠিত হয় না।
সিগ্রিড উন্ড্‌সেট
সিগ্রিড উন্ড্‌সেট (২০ মে ১৮৮২ - ১০ জুন ১৯৪৯) ছিলেন একজন নরওয়ান ঔপন্যাসিক যিনি ১৯২৮ সালে সাহিত্যে নোবেল পুরস্কার অর্জন করেন। এই নোবেলজয়ীর জন্ম যদিও ডেনমার্কে কিন্তু তার পরিবার পরে নরওয়েতে বসবাস শুরু করে।
আরিস্তিদ্‌ ব্রিয়োঁ
আরিস্তিদ ব্রিয়ঁ (; ২৮ মার্চ ১৮৬২ - ৭ মার্চ ১৯৩২) ছিলেন ফরাসি রাজনীতিক যিনি ফরাসি তৃতীয় প্রজাতন্ত্রের ১১তম প্রধানমন্ত্রী হিসেবে দায়িত্ব পালন করেছেন। এই রাজনীতিক ১৯২৬ সালে শান্তিতে নোবেল পুরস্কার লাভ করেন।
ব্রিয়ঁ ১৮৬২ সালের ২৮শে মার্চ নঁতের এক পেটি বুর্জোয়া পরিবারে জন্মগ্রহণ করেন। তিনি নঁতের লাইসে পড়াশোনা করেন। সেখানে লেখক জুল ভার্নের সাথে ঘনিষ্ঠ বন্ধুত্ব গড়ে ওঠে। তিনি আইন বিষয়ে পড়াশোনা করেন এবং অচিরেই রাজনীতিতে যোগ দেন ও প্রগতিশীল আন্দোলনে জড়িত হন। তিনি সিন্ডিক্যালিস্ট সাময়িকী "ল্য পোপ্ল"-এ নিবন্ধ লিখতেন এবং কিছু সময় "লঁতের্ন" পরিচালনা করেন। এই সময়ে তিনি পেটিট রিপাবলিক পাস করেন এবং জঁ জোরের সাথে মিলে লুমানিত প্রতিষ্ঠা করেন।
পশ্চিমবঙ্গের বন্দরের তালিকা
পশ্চিমবঙ্গের বন্দর গুলি হল নদী বন্দর।পশ্চিমবঙ্গে দুটি বড় বন্দর ও দুটি চালু ছোট বন্দর রয়েছে।
হেমপ্রভা মজুমদার
হেমপ্রভা মজুমদার (১৮৮৮ - ৩১ জানুয়ারি ১৯৪৬ ) ছিলেন ভারতীয় উপমহাদেশের ব্রিটিশ বিরোধী স্বাধীনতা আন্দোলনের একজন ব্যক্তিত্ব ও অগ্নিকন্যা।
হেমপ্রভা মজুমদার ১৮৮৮ সালে নোয়াখালীতে জন্মগ্রহণ করেন। তার পিতার নাম গগনচন্দ্র চৌধুরী ও মাতার নাম দিগম্বরী দেবী। বসন্তকুমার মজুমদারের সাথে বিবাহ হয়। স্বামীর আদর্শে প্রভাবিত হয়ে রাজনীতিতে যোগ দেন।
১৯২১ সালে অসহযোগ আন্দোলনের সময় তিনি কংগ্রেসের সাথে যুক্ত হন। ১৯২১ সালে 'নারী কর্মমন্দির' প্রতিষ্ঠা করেন। হেমপ্রভা মজুমদার ১৯২২ সালেই 'মহিলা কর্মী- সংসদ' নামে একটি কর্মী সংগঠন গঠন করেন। এর আগে তিনি ১৯২১ সালে চাঁদপুর ও গোয়ালন্দ স্টিমার ধর্মঘট চলার সময় স্বামী বসন্তকুমার মজুমদারের পাশে থেকে ধর্মঘটকারীদের এবং আসামের অসহায় চা-বাগান শ্রমিকদের সেবায় আত্মনিয়োগ করেন। এসব কাজ করার কারণে বহুবার তাঁকে কারাবরণ হয়েছে। ১৯৩০ সালে আইন অমান্য আন্দোলনে অংশগ্রহণ করেন। এজন্য জেলে যেতে হয়। এক বছরের জন্য কারারুদ্ধ হন। ১৯৩৭ সালে হেমপ্রভা মজুমদার বঙ্গীয় প্রাদেশিক আইন সভার সদস্য নির্বাচিত হয়েছিলেন। ১৯৩৯ সালে নেতাজী 'ফরওয়ার্ড ব্লক' গঠন করেন। হেমপ্রভা মজুমদার সেসময় তাতে যুক্ত হন। ১৯৪৪ সালে কলকাতা কর্পোরেশনেরও অল্ডারম্যান নিযুক্ত হয়েছিলেন।
হেমপ্রভা মজুমদার ১৯৪৬ সালের ৩১ জানুয়ারি মারা যান।
পিপুলকাটি
পিপুলকাটি একটি প্রজাপতির নাম।
পিপুলকাটির প্রসারিত অবস্থায় ডানার আকার ৪৫-৫৫মিলিমিটার দৈর্ঘ্যের হয়।
পুরুষ পিপলকাটির ডানার উপরিতল কালো এবং কমলা হলুদ চওড়া দাগযুক্ত।
সামনের ডানার উপরিতলের ডিসকোইডাল দাগগুলি মুগুরের ন্যায় আকৃতির এবং উপরের দিকে খাঁজকাটা। ডানার ৩ নং ইন্টারস্পেসের বেস অঞ্চলে একটি সংলগ্ন ছোপ থাকে, ডরসামের মধ্যভাগ থেকে একটি ছোট তীর্যক কমলা হলুদ বন্ধনী দেখা যায় বাইরের দিকে যার মধ্যভাগ আবার সঙ্কুচিত। এছাড়া একটি তীর্যক ছোট চওড়া কমলা হলুদ প্রি-এপিকাল বন্দনী কোস্টার মধ্যভাগ থেকে ৪ নং ইন্টারস্পেস পর্যন্ত বিস্তৃত। প্রি-এপিকাল বন্ধনীটির উপরে দুটি ছোট কমলা হলুদ ছোপ লক্ষ্য করা যায় ৫ এবং ৬ নং ইন্টারস্পেসে।
পিছনের ডানার উপরিতলের বেসাল অংশ থেকে কোস্টাল প্রান্তরেখা পর্যন্ত বিস্তৃত একটি তীর্যক, চওড়া কমলা হলুদ বন্দনী চোখে পড়ে। এই বন্ধনীটি কোস্টাল প্রান্তরেখার দিক বরাবর ক্রমশ সরু হয়ে যায়। এর নীচে একটি অনুরূপ, তবে অপেক্ষাকৃত সরু পোস্টডিসকাল বন্দনী পরিলক্ষিত হয় যেটি কোস্টাল প্রান্তরেখার দিকে সংকুচিত হয়। অনেকসময় একসারি কালো ছোপ আড়াআড়ি ভাবে এই পোস্টডিসকাল বন্দনী ছেদ করতে দেখা যায়। খুব সরু একটি সাবটার্মিনাল অথবা উপপ্রান্তিক রেখাও চোখে পড়ে।শুঙ্গ কালো এবং শুঙ্গের শীর্শভাগ কমলা হলুদ বর্নের। মাথা মরিচে ধরা রংযুক্ত। থোরাক্স এবং উদরদেশের উপরিতল কালো এবং নিম্নতল কমলা-হলুদ বর্নের।
স্ত্রী প্রজাপতি পুরুষেরই অনুরূপ, তবে কমলা দাগগুলি অপেক্ষাকৃত চওড়া এবং উপরিতলে কিছুটা হালকা ধরনের। শুষ্ক ঋতুরূপে উভয় লিংগের ক্ষেত্রে পার্থকি নিম্নরূপ-
ডানার উপরিপৃষ্ঠে কমলা দাগগুলি অপেক্ষাকৃত চওড়া এবং মধ্যভাগের রঙ হালকা। নিম্নতলের বর্ন ফ্যাকাশে এবং সমস্ত কালচে দাগগুলি।
আর্দ্র ঋতুরূপ অপেক্ষা কম স্পষ্ট ভাবে প্রতীয়মান।
শূককীট বাদামী বর্নের এবং মাথা কালো হয়। এদের শরীরের দৈর্ঘ্য বরাবর তিন সারি খোঁচা খোঁচা কাঁটাযুক্ত শলা দেখা যায়। দেহের পাশ বরাবর হালকা বাদামী রেখা থাকে। শূককীট এর দেহ সিলিন্ডার এর ন্যায় অথবা বেলনাকৃতি। মাথা কালো এবং সামনের দিকে চ্যাপ্টা। ভার্টেক্স চওড়া ধরনের এবং মধ্যভাগ ভীষনরকম চাপা। এদের গায়ে সামান্য লোম দেখা যায়। তৃতীয় থেকে শেষ দেহখন্ড অবধি একসারি পৃষ্ঠদেশীয় এবং প্রতি পাশে চার সারি করে কালো, শক্ত এবং শাঁখাযুক্ত কাঁটা পরিলক্ষিত হয়। দেহখন্ডগুলি ধূলটে কালো বর্নের। দ্বিতীয় দেহখন্ডে পৃষ্ঠদেশে একটি সরু হাল্কা কমলা হলুদ রেখা লক্ষ্য করা যায়। তৃতীয় থেকে শেষ দেহখন্ড অবধি দুই সারি সাবল্যাটেরাল ক্ষুদ্র হালকা কমলা হলদেটে ছোপ বিদ্যমান।
এই শূককীট পাহাড়ি বিছুটিগোত্রীয় উদ্ভিদ যেমন- "Debregeasia bicolor" গাছের কচি পাতার রসালো অংশ আহার করে।
মূককীট এর বর্ন হালকা ফ্যাকাশে বেগুনী ঘেষা হলুদ বর্নের। বক্ষ এবং উদরদেশ সামনের দিকে আর্চ এর মতো বাঁকানো। থোরাসিক এবং ডরসাল এর সামনের ভাগ তীক্ষন এবং সুস্পষ্ট। উদর অংশের পাশের দিকে এক সারি ছোট বিন্দু রয়েছে। মস্তক অংশ বাইরের দিকে বিস্তৃত এবং পাথরের খাঁজ অথবা ফাটলের মতো দেখতে।
সম্রাট দ্বিতীয় নেবুচাদনেজার
দ্বিতীয় নেবুচাদনেজার (; ; '; Ancient Greek: Ναβουχοδονόσωρ '; ; Arabic: نِبُوخَذنِصَّر '; c. 634 – c. 562 BC) ছিলেন নব্য-ব্যবিলনীয় সম্রাট তিনি ব্যাবিলনের শূন্য উদ্যানের শ্রষ্ঠা। প্রাচীন জেরুজালেমের মন্দির তিনি ধ্বংস করেন। বাইবেলের বুক অব দানিয়েলে তার বর্ণনা পাওয়া যায়। বিলুপ্তপ্রাপ্ত আকাড়িয়ান ভাষায় তার নাম Nabû-kudurri-uṣur যার অর্থ “হে প্রভু নেবু, আমার পুত্রকে রক্ষা করো।”
কৃষ্ণরাম দাস
কৃষ্ণরাম দাস মধ্যযুগীয় বাংলা সাহিত্যের মঙ্গলকাব্য ধারার (সপ্তদশ শতকের) একজন বিশিষ্ট কবি ছিলেন। তাঁর জন্মস্থান অবিভক্ত বাংলার চব্বিশ পরগণার কলকাতার নিকটবর্তী নিমতা গ্রাম। তিনি ‘দক্ষিণ রায়ের উপাখ্যান’ বা ‘রায়মঙ্গল’, ‘বিদ্যাসুন্দর’ বা ‘কালিকা মঙ্গল' 'অশ্বমেধ পর্ব্ব’, 'ষষ্ঠীমঙ্গল', 'শীতলামঙ্গল', ‘ভজন মালিকা’ প্রভৃতি গ্রন্থ (পুঁথি) রচনা করেন। শেষজীবনে কৃষ্ণরাম চৈতন্য মহাপ্রভুর একজন অনুরাগী ভক্ত হয়েছিলেন।
আনুমানিক ১৬৬৬ খ্রীস্টাব্দে কলকাতার উত্তরে উত্তর চব্বিশ পরগণা জেলায় এখনকার বেলঘরিয়া রেলওয়ে স্টেশনের নিকটবর্তী নিমতায় এক কায়স্থবংশে জন্মগ্রহণ করেন। তার পিতার নাম ছিল ভগবতী দাস। তাঁর কাব্যে আছে,
ভাগীরথী পূর্বতীর অপুরুব নাম
কলিকাতা বন্দিনু নিমিতা জন্মস্থান।
 
কিংবা,
অতি পুণ্যময় ধাম সবকার সপ্তগ্রাম
ধরণী নাহিক তুল জাহ্নবীর পূর্বকূল
কবির লেখা এই পংক্তিগুলি কলকাতা অঞ্চলের ঐতিহাসিক প্রাচীনত্বের সাক্ষ্য দেয়।
কৃষ্ণরাম দাসের কাব্যগুলির মধ্যে 'রায়মঙ্গল' চব্বিশ পরগণার আঞ্চলিক-সাংস্কৃতিক ইতিহাসের দিক থেকে বিশেষ গুরুত্ব রাখে। কথিত আছে, সুন্দরবনের ব্যাঘ্রদেবতা দক্ষিণরায় কর্তৃক স্বপ্নাদিষ্ট হয়ে কৃষ্ণরাম তার মাহাত্ম্য প্রচার উদ্দেশ্যে 'রায়মঙ্গল' (১৬৮৬-৮৭ খ্রিস্টাব্দ) রচনা করেন। এটি মূলত আঞ্চলিক প্রভুত্বের অধিকার নিয়ে সুন্দরবনের হিন্দু ব্যাঘ্রদেবতা দক্ষিণরায়ের সঙ্গে ইসলাম ধর্ম-প্রচারক পীর বড়খাঁ গাজীর যুদ্ধের কাহিনী। দুই বীরের এই ভয়াবহ যুদ্ধ প্রশমনের জন্য হিন্দু-মুসলিমের মিলিত দেবতা অর্ধ-শ্রীকৃষ্ণ-পয়গম্বরের (কৃষ্ণপয়গম্বর) আবির্ভাব ঘটে। কাব্যে আছে,
অর্দ্ধেক মাথায় কালা একভাগা চুড়া টালা
ধবল অর্দ্ধেক কায় অর্দ্ধ নীলমেঘ প্রায়
প্রচলিত বিদ্যা ও সুন্দরের কাহিনী অবলম্বন করে তিনিই প্রথম 'কালিকামঙ্গল' কাব্য রচনা করেন। এছাড়া 'ষষ্ঠীমঙ্গল', 'শীতলামঙ্গল', 'ভজন মালিকা' প্রভৃতি গ্রন্থ তাঁর অনুপম প্রতিভার স্বাক্ষর বহন করছে।
ব্যোমকেশ পর্ব
ব্যোমকেশ পর্ব সালে মুক্তিপ্রাপ্ত একটি ভারতীয় বাংলা রহস্য-রোমাঞ্চ চলচ্চিত্র। চলচ্চিত্রটি পরিচালনা করেছেন অরিন্দম শীল। ছবিটি ২০১৫ সালে মুক্তিপ্রাপ্ত "হর হর ব্যোমকেশ" এর পরবর্তী পর্ব। ছবিটি যৌথভাবে প্রযোজনা করেছে শ্রী ভেঙ্কটেশ ফিল্মস ও সুরিন্দর ফিল্মস। চলচ্চিত্রটির চিত্রগ্রহণের দায়িত্বে ছিলেন সৌমিক হালদার কস্টিউম সাবর্ণী দাস, আর্ট ডিরেকশনে তন্ময় এবং সঙ্গীত পরিচালনায় ছিলেন বিক্রম ঘোষ। সরোজ খানের কোরিওগ্রাফিতে দিল রাসিয়া রে গানটিতে গুলাব বাঈ হিসেবে নাচের দৃশ্যে অভিনয় করেছেন সায়ন্তিকা বন্দ্যোপাধ্যায়। যার নৃত্য পরিচালনায় ছিলেন সরোজ খান। এই প্রথমবার কোনও বাংলা ছবিতে কোরিওগ্রাফি করলেন সরোজ খান। গানটি গেয়েছেন উজ্জয়িনী।
চলচ্চিত্রটির মুখ্য ভূমিকায় অভিনয় করেছেন আবির চট্টোপাধ্যায়, ঋত্বিক চক্রবর্তী এবং সোহিনী সরকার। শরদিন্দু বন্দ্যোপাধ্যায়ের "অমৃতের মৃত্যু" গল্প অবলম্বনে তৈরি হয়েছে এই ছবিটি। চলচ্চিত্রটি ২০১৬ সালের ১৬ ডিসেম্বর মুক্তি পায়।
ছবির পটভূমি ১৯৪৮ সালে দ্বিতীয় বিশ্বযুদ্ধের পর পরই। আমেরিকান সৈন্যরা চলে যাওয়ার সময় তাদের কিছু অস্ত্রসস্ত্র স্থানীয় কিছু মানুষের কাছে বেচে দিয়ে যায়। সেই অস্ত্র উদ্ধার করার জন্য কয়েকজনকে গ্রেফতার করা হলেও পাওয়া যায়নি অস্ত্রের খোঁজ। সরকারের হয়ে অস্ত্র খোঁজার দায়িত্ব পড়ে সত্যান্বেষী ব্যোমকেশ বক্সীর উপরই। কালো ঘোড়া, জঙ্গল, গ্রামের ছেলে অমৃতর খুন, অস্ত্র লেনদেন এই ছোট ছোট হিন্টগুলি নিয়েই এগিয়ে চলে ব্যোমকেশের তদন্ত।ব্যোমকেশ পর্ব ছবির সঙ্গীত পরিচালনা করেছেন বিক্রম ঘোষ, গানের কথা লিখেছেন সুতপা বসু।
দ্য টাইমস অব ইন্ডিয়া চলচ্চিত্রটিকে পাঁচে চার দিয়েছে। বুকমাইশো ছবিটিকে ১০ এ ৮.৩ দিয়েছে।
১৯৭৫-এ বাংলাদেশ
গণপ্রজাতন্ত্রী বাংলাদেশ এর ১৯৭৫ সালের প্রধান ঘটনা প্রবাহ
দ্য বাস্কেটবল ডায়েরিজ (চলচ্চিত্র)
দ্য বাস্কেটবল ডায়েরিজ ১৯৯৫ সালে মুক্তিপ্রাপ্ত মার্কিন সমকালীন ক্রাইম ড্রামা চলচ্চিত্র। লেখক জিম ক্যারলের একই নামের আত্মজীবনীমূলক গ্রন্থ অবলম্বনে ছবিটি পরিচালনা করেছেন স্কট কালভার্ট। লেখক জিম ক্যারলের কৈশোর বয়সে বাস্কেটবল খেলোয়াড় ও পরে লেখক হিসেবে নিজেকে উপস্থাপন এবং বাজে বন্ধুদের পাল্লায় পড়ে হিরোইনে আসক্ত হওয়া দেখানো হয়েছে। এতে জিম ক্যারলের ভূমিকায় অভিনয় করেছেন লিওনার্দো ডিক্যাপ্রিও। এছাড়া অন্যান্য ভূমিকায় রয়েছেন লরেন ব্রাকো, জেমস মাদিও, মার্ক ওয়ালবার্গ প্রমুখ।
জিম ক্যারলের মূল বই "দ্য বাস্কেটবল ডায়েরিজ" ১৯৬০-এর দশকে লেখা হয় এবং ১৯৭৮ সালে প্রকাশিত হয়। কিন্তু চলচ্চিত্রটি ১৯৯০-এর দশকের আদলে নির্মিত হয়েছে।
জিম ক্যারল একজন হাইস্কুল বাস্কেটবল খেলোয়াড়। তার জীবন বাস্কেটবল কোর্টকে কেন্দ্র করে চলতে থাকে এবং বাস্কেটবল কোর্টই তার কাছে তার দুনিয়া। তার সবচেয়ে ঘনিষ্ঠ বন্ধু ববি লুকেমিয়া রোগে আক্রান্ত হয়ে মৃত্যুপথযাত্রী। কোচ সুইফটি বাস্কেটবল দলের খেলোয়াড়দের উপর কর্তৃত্ব স্থাপন ও তাদের কোকেইন ও হিরোইনে আসক্ত করে তুলে, যা জিমের একজন বাস্কেটবল তারকা হওয়ার পিছনে বাঁধা হয়ে দাড়ায়।
তার মা তাকে নিয়ে উদ্বিগ্ন হয়ে পরলে সে বাড়ি ফিরে না এবং নিউ ইয়র্ক শহরের রাস্তায় ঘুরে বেড়ায়। হিরোইনের নেশা করার জন্য সে চুরি করে, ডাকাতি করে। অবশেষে তার প্রতিবেশী বন্ধু রেজির সহায়তায় নিজেকে সংযত করে এবং সুস্থ জীবনে ফিরে আসে।রজার ইবার্ট ছবিটিকে ৪-এ ২ রেটিং দেন এবং বলেন, "ছবির শেষের দিকে জিমকে একটি মঞ্চের দরজা দিয়ে যেতে দেখা যায় এবং তাকে তার বংশ পরিচয়ের গল্প বলতে শুনা যায়। এটি সত্য নাকি অভিনয় তা বুঝা যায় নি এবং এটিই এই চলচ্চিত্রের মূল সমস্যা।" রটেন টম্যাটোস-এ এই চলচ্চিত্রের রেটিং স্কোর ৪৬%।
১৯৯৭ সালে হেলথ হাই স্কুলে গোলাগুলির পর ১৯৯৯ সালে সমাজকর্মী জ্যাক থম্পসন এই চলচ্চিত্রের বিরুদ্ধে $৩৩ মিলিয়নের মামলা করেন। তিনি অভিযোগ করেন এই চলচ্চিত্রের গল্পের (পাশাপাশি দুটি পর্ণোগ্রাফি সাইট, কয়েকটি কম্পিউটার গেইম কোম্পানি, ও ১৯৯৪ সালের ন্যাচারাল বর্ন কিলারস-এর নির্মাতা ও পরিবেশক) কারণে ১৪ বছর বয়সী কিশোর মাইকেল কার্নেয়াল একজন প্রার্থনা দলের সদস্যকে গুলি ছুড়েন। মামলাটি ২০০১ সালে খারিজ হয়।
চলচ্চিত্রটি কলম্বাইন হাই স্কুল দাঙ্গা ও হেলথ হাই স্কুলে গোলাগুলির পর বিতর্কিত হয়ে ওঠে। সমালচকেরা এই ছবির একটি স্বপ্ন দৃশ্যকে, যেখানে কেন্দ্রীয় চরিত্রাভিনেতা একটি কালো কোট পরে তার ছয় সহপাঠীকে তার শ্রেণীকক্ষে গুলি করছে, এই দুই আক্রমণের সাথে যোগসূত্র রয়েছে বলে উল্লেখ করেন। এছাড়া মৃতব্যক্তিদের আত্মীয়-স্বজনেরাও মামলায় এই চলচ্চিত্রের নাম উল্লেখ করেছেন।
পলিগ্রাম ১৯৯৫ সালে "দ্য বাস্কেটবল ডাইরিজ" চলচ্চিত্রের সাথে এর সঙ্গীত প্রকাশ করে। গ্রায়েম রেভেল সঙ্গীতায়োজনে বিভিন্ন গানে কণ্ঠ দেন পার্ল জেম, পি জে হার্ভি, রকারস হাই-ফাই, গ্রিন অ্যাপল কুইক স্টেপ, দ্য ডোর্‌স, দ্য পসিয়েজ, দ্য কাল্ট, ফ্লিয়া, সাউন্ডগার্ডেন। অলমিউজিক এই চলচ্চিত্রের সঙ্গীতকে ৫-এ ৩ রেটিং দিয়েছে।
বিফোর দ্য ফ্লাড (চলচ্চিত্র)
বিফোর দ্য ফ্লাড ফিশার স্টিভেনস পরিচালিত জলবায়ু পরিবর্তন বিষয়ক ২০১৬ সালের প্রামাণ্য চলচ্চিত্র। ছবিটি প্রযোজনা করেছেন ফিশার স্টিভেনস, লিওনার্দো ডিক্যাপ্রিও, জেনিফার ডেভিসন কিলোরান, জেমস প্যাকার, ব্রেট র‍্যাটনার ও ট্রেভর ডেভিডস্কি এবং নির্বাহী প্রযোজক ছিলেন মার্টিন স্কোরসেজি।
ছবিটি টরন্টো আন্তর্জাতিক চলচ্চিত্র উৎসব-এ ৯ সেপ্টেম্বর, ২০১৬ প্রদর্শনের কথা থাকলেও তার পরে ৩০ অক্টোবর, ২০১৬ ন্যাশনাল জিওগ্রাফিক চ্যানেল-এ প্রিমিয়ার হয়। ন্যাশনাল জিওগ্রাফিক তাদের কথা অনুযায়ী জলবায়ু পরিবর্তন বিষয়ক চলচ্চিত্রটি বিভিন্ন মাধ্যমে প্রদর্শনের জন্য উন্মুক্ত করে দেয়।
ডিক্যাপ্রিও পৃথিবীর বিভিন্ন অঞ্চলে ঘুরে বেড়ান এবং বৈশ্বিক উষ্ণায়ণের মানবসৃষ্ট কারণগুলো খুঁজে বের করেন। ডিক্যাপ্রিও আর্কাইভ ফুটেজসহ এই সমস্যাগুলো বর্ণনা করেন। তিনি বার বার ১৫শ শতাব্দীর হিরোনিমাস বচের "দ্য গার্ডেন অফ আর্থলি ডিলাইটস"-এর কথা বলেন এছাড়া ডিক্যাপ্রিওর ২০১৫ সালের দ্য রেভেন্যান্ট চলচ্চিত্রের নির্মাণের ফুটেজও দেখানো হয়।
ডিক্যাপ্রিওর ভাষ্যে যুক্তরাষ্ট্রের কর্পোরেট লবিস্টস ও রাজনৈতিক ব্যক্তিত্বদের জলবায়ু পরিবর্তনের বিষয়টিকে অস্বীকারের কথা ফুটে উঠেছে।
লিওনার্দো ডিক্যাপ্রিওর পাশাপাশি প্রামাণ্যচিত্রটিতে রয়েছেন বারাক ওবামা, পোপ ফ্রান্সিস, সুনিতা নারাইন, আনোতে তং, জন কেরি, এলন মাস্ক, আলেহান্দ্রো গোন্সালেস ইনারিতু, পিয়ারস সেলারস, ও জোহান রকস্ট্রম।
ছবিটি ইন্টারনেটে বিনামুল্যে প্রচারের জন্য ও ১৭১টি দেশে ন্যাশনাল জিওগ্রাফিক চ্যানেলে এবং কয়েকটি দেশের জাতীয় টেলিভিশন চ্যানেলে প্রচারের জন্য নির্মিত হয়েছিল। ইংরেজি ছাড়া অন্য ভাষাভাষীদের সুবিধার জন্য ছবিটির ৪৫টি ভাষায় সাবটাইটেল তৈরি করা হয়। ছবিটি মুক্তির দিন ২ মিলিয়নের বেশি বার দেখা হয়।
প্রামাণ্যচিত্রটি ইতিবাচক সমালোচনা লাভ করেছে। ২৭ জন সমালোচকের পর্যালোচনার ভিত্তিতে রটেন টম্যাটোস-এ ছবিটির রেটিং স্কোর ৭০%। ১০ জন সমালোচকের পর্যালোচনার ভিত্তিতে মেটাক্রিটিক-এ চলচ্চিত্রটির রেটিং স্কোর ১০০-এ ৬৩, যা মূলত ইতিবাচক।
ডব্লিউ ম্যাগাজিন "বিফোর দ্য ফ্লাড" ছবিটিকে "সত্যিই মর্মস্পর্শী" বলে উল্লেখ করেছে। দ্য গার্ডিয়ান ছবিটিকে সমসাময়িক গুরুত্বপূর্ণ বিষয় নিয়ে নির্মিত একটি অসাধারণ ও শিক্ষামূলক প্রামাণ্যচিত্র বলে উল্লেখ করেছে। ভ্যারাইটি ম্যাগাজিনও ছবিটির প্রশংসা করে লিখেছে ছবিটি তার বিষয়বস্তুকে গুরুত্ব দিয়েছে ও একত্রিত করেছে এবং জলবায়ু পরিবর্তনের ফলে ক্ষতিগ্রস্তদের, যেমন আর্কটিকের শ্বেত ভাল্লুক, কিরিবাতির মত দ্বীপ রাষ্ট্রের বাসিন্দাদের জীবনযাপন তুলে ধরার জন্য সফলতা লাভ করেছে।
চলচ্চিত্রের সঙ্গীত রচনা ও পরিচালনা করেছেন মগওয়াই, ট্রেন্ট রেজনর, এটিকাস রস ও গুস্তাভো সান্তাওলালা
বেয় ওভাল
বেয় ওভাল (ব্ল্যাক পার্ক নামেও পরিচিত) একটি ক্রিকেট মাঠ যেটি নিউজিল্যান্ডের বেয় অফ প্লেন্টি স্থানে অবস্থিত।
ব্ল্যাক পার্ক নামে প্রথমে পরিচিত হয়ে, মাঠটিতে ১৯৮৭-১৯৮৮ সালে প্রথম লিস্ট এ ম্যাচ খেলা হয়। খেলাটি হয় উত্তরাঞ্চল এবং মধ্যাঞ্চল দলের মধ্যে। পরে, ৮০ এবং ৯০ এর দশকে মাঠটিতে ছুটির দিনে একদিনের আন্তর্জাতিক ম্যাচ দেখার জন্য মানুষের ভীড় বাড়তে থাকে। মাঠটিতে ১৯৮৭-১৯৮৮ সিজন থেকে ২০০১-২০০২ সিজন পর্যন্ত মোট ২৬ টি লিস্ট এ ম্যাচ খেলা হয়েছে। উত্তরাঞ্চলীয় মহিলা দল ২০০৪-২০০৫ সালে মাঠটিতে মোট দুইটী ম্যাচ খেলে।
দি বেয় অফ প্লেন্টি ক্রিকেট এসোসিয়েশন নতুন করে মাঠটি তৈরি করে এবং বর্তমানের নামে নামকরিত করে। এবং তখন অর্থাৎ ২০০৮-২০০৯ সালের স্টেট টি টুয়েন্টির (সিনিয়র ম্যাচ) ম্যাচ দিয়ে বেয় ওভাল তার যাত্রা শুরু করে।
এরপর ২০১১-১২ সালের এইচআরভি কাপের ৪ টি ম্যাচ, ২০১১-১২ সালের ফোর্ড ট্রফি কাপের দুটি ম্যাচ বেয় ওভালে অনুষ্ঠিত হয়। ২০১১ সালের ডিসেম্বরে একশন ক্রিকেট কাপে উত্তরাঞ্চলীয় মহিলা দল একটি ম্যাচ খেলে। তাছাড়া বেয় অভালে প্রথম শ্রেণির ক্রিকেটও খেলা হয়।ref name="PRO"/>
আন্তর্জাতিক অঙ্গনের অন্যতম নবীন মাঠ এটি। তবে একে স্টেডিয়াম আখ্যা দেয়া যায় না , কারণ এর চারিপাশে তেমন স্থায়ী গ্যালারী নেই।
২০১৪ সালের জানুয়ারির ২৮ তারিখে, বেয় ওভালে প্রথম আন্তর্জাতিক ম্যাচ অনুষ্ঠিত হয়। দল দুটি ছিল কানাডা এবং নেদারল্যান্ড।
পরে, ২০১৪ সালের অক্টোবরে, মাঠটিতে দুটি একদিনের আন্তর্জাতিক ম্যাচ অনুষ্ঠিত হয়। এক্ষেত্রে, নিউজিল্যান্ডের প্রতিপক্ষ ছিল সাউথ আফ্রিকা। কিন্তু ২০১৫ সালের ক্রিকেট বিশ্বকাপে মাঠটি ব্যবহৃত হয়নি।
২০১৬ সালে প্রথম এশীয় দেশ হিসেবে শ্রীলঙ্কা এখানে একদিবসীয় ম্যাচ খেলে। আজ অব্দি কোনো ম্যাচ জেতেনি শ্রীলঙ্কা।
২০১৮ সালে ভারত একদিবসীয় ম্যাচ খেলে। প্রথম এশীয় দেশ হিসেবে ভারত জয় পায়। নিউজিলান্ডের অন্যতম পয়া এই মাঠ ব্যাটিং বান্ধব ।
২০২০ সালের জানুয়ারিতে এটিতে প্রথম টেস্ট ম্যাচ খেলা হবে। এক্ষেত্রে, নিউজিল্যান্ডের প্রতিপক্ষ হবে পাকিস্তান।
চব্বিশ নগর উচ্চ বিদ্যালয় ও কলেজ
চব্বিশ নগর উচ্চ বিদ্যালয় ও কলেজ রাজশাহী জেলার গোদাগাড়ী উপজেলায় অবস্থিত অন্যতম একটি মহাবিদ্যালয়। এটি মাধ্যমিক ও উচ্চ মাধ্যমিক শিক্ষা বোর্ড, রাজশাহী এর অধীনে পরিচালিত।
অত্র এলাকায় শিক্ষানুরাগী ব্যক্তিবর্গ এলাকার স্কুলগামী ছাত্র/ছাত্রীদের কথা বিবেচনা করে বামনাইল উচ্চ বিদ্যালয় প্রতিষ্ঠার কথা চিন্তা করেন এবং এলাকার গরীব ও আদিবাসী ছাত্র/ছাত্রীদের কথা বিবেচনা করে ১৯৬২ সালে চব্বিশ নগর উচ্চ বিদ্যালয় কলেজটি ১৬৬ শতক জমির উপর প্রতিস্ঠিত। বিদ্যালয়টিতে ২তলা পাকা ভবন ও ৮টি কক্ষ ২টি অফিস রয়েছে। ১৯৮৫ সালে বিদ্যালয়টি এম.পি ভূক্ত করে, ২০০৪ সালে উচ্চ মাধ্যমিক বিদ্যালয়ে পরিণত হয়।এবং ১৯৯৯ সালে বিদ্যালয়টি কলেজে পরিণত হয়।
প্রতিষ্ঠান টি কাকন হাট হতে প্রায় ৫ কি.মি দক্ষিণে এবং রাজশাহীর কাশিয়াডাঙ্গা থেকে ১৫ কি.মি দূরে রিসিকুল ইউনিয়নের চব্বিশ নগরে অবস্থিত।
উচ্চ বিদ্যালয়ে শিক্ষার্থী প্রায় ৫০০ জন এবং কলেজে শাখায় শিক্ষার্থী প্রায় ৪০০ জন। মাধ্যমিক এর জন্য শিক্ষক ১০ জন এবং উচ্চ মাধ্যমিকে শিক্ষক ২৪ জন। অফিসে মোট তিন জন অফিস সহকারী এবং একজন কেরাণী আছে।
উচ্চ বিদ্যালয়ের একটি একাডেমিক ভবন, একটি অফিস ভবন, কলেজে একটি চারতলা ভবন এবং একটি দ্বিতল ভবন রয়েছে।
মনিরা রহমান
মনিরা রহমান (জন্ম ১৯৬৬) ডঃ জন মরিসন ওবিই এর সচিব/পিএ হিসেবে কাজ করতেন। ডঃ জন মরিসন ঢাকায় অবস্থিত কানাডিয়ান ইন্টারন্যাশনাল ডেভলপমেন্ট এজেন্সির (কানাডার আন্তর্জাতিক উন্নয়ন সংস্থা) উপদেষ্টা হিসেবে নিযুক্ত ছিলেন, যিনি পরবর্তিতে এসিড সারভাইভরস ফাউন্ডেশন (এসিড আক্রমণ থেকে বেঁচে যাওয়া মানুষের সংগঠন) প্রতিষ্ঠায় অগ্রণী ভূমিকা পালন করেন। উক্ত সংগঠন এসিড আক্রমণের বিরুদ্ধে জনসচেতনতা সৃষ্টিতে কাজ করে। ২০০৩ সালের মধ্যে বাংলাদেশে এসিড আক্রমণের ঘটনা শতকরা ৪০ ভাগ কমে যায়।
মনিরা রহমান ১৯৬৬ সালে জন্মগ্রহণ করেন।
মনিরা রহমান এসিড সারভাইভরস ফাউন্ডেশনে নির্বাহী পরিচালকের দায়িত্ব লাভ করেন। বাংলাদেশে মনিরা রহমান এবং ডঃ জন মরিসন একসঙ্গে উক্ত সংগঠনের অনেক উন্নতি সাধন করেন। ১২মে, ১৯৯৯ তারিখে জনাব কাজী ফজলুর রহমানের অছি-দলিলের অধীনে এসিড সারভাইভরস ফাউন্ডেশন আনুষ্ঠানিকভাবে প্রতিষ্ঠিত হয়। ডঃ জন মরিসন ফাউন্ডেশনের প্রতিষ্ঠাতা কার্যনির্বাহী পরিচালক এবং মনিরা রহমানকে উপ-পরিচালক করে পরিচালনা পর্ষদ গঠন করা হয়। আগস্ট ২০০২ সালে মনিরা প্রধান নির্বাহী কর্মকর্তা হন। সেই সময় বাংলাদেশে এসিড আক্রমণের ঘটনা প্রতি বছর ৩৮% হারে বাড়ছিলো। কিন্তু তার নেতৃত্বে এসিড বিরোধী সামাজিক আন্দোলনের জন্য ২০১০ সালের মধ্যে তা ৭৫% কমে যায়।
২০০৫ সালে জার্মানির অ্যামনেস্টি ইন্টারন্যাশনাল শাখা (আন্তর্জাতিক মানবধিকার কমিশন) থেকে তিনি মানবধিকার পুরস্কার লাভ করেন। এরপর ২০০৬ সালে অ্যামনেস্টি ইন্টারন্যাশনাল (আন্তর্জাতিক মানবধিকার কমিশন) থেকে তিনি মানবধিকার রক্ষক পুরস্কার, ২০০৯ সালে ইউএনএফপিএ পুরস্কার এবং ২০১১ সালে  বিশ্ব শিশু পুরস্কার লাভ করেন।
উত্তরবঙ্গ রাষ্ট্রীয় পরিবহণ সংস্থা
উত্তরবঙ্গ রাষ্ট্রীয় পরিবহন সংস্থা (এনবিএসটিসি) একটি পশ্চিমবঙ্গ সরকার অধিগৃহীত গণপরিবহন সংস্থা। কলকাতা সহ পশ্চিমবঙ্গের উত্তরাঞ্চলে এই সংস্থাটি বাস চালিয়ে থাকে। এই সংস্থার মালিকানাধীনে বেশ কয়েকটি বাস ডিপো রয়েছে। এর সদর দফতর কোচবিহার জেলার কোচবিহার শহরে অবস্থিত।
উত্তরবঙ্গ ছাড়াও এই সংস্থা পশ্চিমবঙ্গের অন্যান্য প্রান্তগুলিতে তথা কয়েকটি পার্শ্ববর্তী রাজ্যেও বাস পরিষেবা পরিচালনা করে থাকে।
কলকাতায় এই সংস্থার বাস ডিপো রয়েছে ধর্মতলায়।বর্তমানে, উক্ত সমস্ত জায়গাগুলি হইতে NBSTC-র পরিষেবা উপলব্ধ। অদূর ভবিষ্যতে, NBSTC-র উত্তরবঙ্গের আরো কিছু এলাকায় পরিষেবা বিস্তৃত করার পরিকল্পনা আছে।
প্যারীসুন্দরী দেবী
প্যারীসুন্দরী দেবী অবিভক্ত নদিয়া জেলার নীল বিদ্রোহের নেত্রী। ইনি কুখ্যাত নীলকর কেনীর বিরুদ্ধে বৃহৎ কৃষক সংগ্রামে নেতৃত্ব দেন।
প্যারীসুন্দরী দেবী (মতান্তরে দাসী) ছিলেন নি:স্বন্তান বিধবা। তার বিবাহ হয় কৃষ্ণনাথ সিংহের সাথে। অল্প বয়েসেই বিধবা হন। তার পিতা রামানন্দ সিংহ ছিলেন কুমারখালি ইংরেজ রেশম কুঠির নায়েব। পরে মুর্শিদাবাদ নবাবের কাছে কাজ করার সময় মীরপুর এলাকায় জমিদারীর পত্তন করেন। কুষ্টিয়া জেলার মীরপুর থানার সদরপুরে ছিল তাদের আদি বসতি। তার কনিষ্ঠা কন্যা প্যারীসুন্দরী পিতার জমিদারির অর্ধাংশ লাভ করেন। ছোটবেলা থেকে মেধাবী ও পিতার বিষয়সম্পত্তি দেখাশোনায় পটু ছিলেন।
টমাস আইভান কেনী নামক নীলকর সাহেবের ক্রমাগত অত্যাচারে প্যারীসুন্দরীর প্রজারা অতিষ্ঠ হয়ে পড়ে। কুষ্ঠিয়ার বিস্তীর্ণ অঞ্চলে কেনীর দৌরাত্ম্য বৃদ্ধি পায়। সে জোরপূর্বক নীল চাষ করাতে থাকলে প্রজারা প্যারীসুন্দরীর কাছে প্রতিকারের আর্জি জানায়। কিন্তু প্যারীসুন্দরীর লাঠিয়ালদের পরাজিত করে কেনী তার ভাড়লকুঠি লুঠ করে ও অত্যাচারের মাত্রা বৃদ্ধি করে। মীর মশাররফ হোসেন তার 'উদাসীন পথিকের মনের কথা' বইতে কেনীর অত্যাচারের কাহিনী তুলে ধরেছেন।
কেনীকে সমুচিত জবাব দিতে এই সাহসী নারী অগনিত চাষী মজুর, হিন্দু মুসলমান নির্বিশেষে একজোট করেন। তার ভরসায় বিপুল জনতা কেনীর শালঘর মধুয়ার কুঠি আক্রমন করে এবং কেনী পালিয়ে বেঁচে যায়। কেনী প্যারীসুন্দরীর বিরুদ্ধে মামলা করলে তিনি সগর্বে বলেন "আমার লাঠিয়াল কুঠি লুঠ করেছে জেনে আমার সুখবোধ হচ্ছে, বাঙালীর মেয়ে সাহেবের কুঠি লুঠ করেছি এর চেয়ে বেশি সুখের আর কি আছে" এই ঘটনায় অপমানিত কেনী ঘোষনা করেন প্যারীসুন্দরীকে জ্যান্ত ধরে আনলে একহাজার টাকা পুরষ্কার দেবে ও এই মহিলাকে সে কুঠিতে মেম সাজিয়ে রাখবে। এতে বিন্দুমাত্র না দমে সাহসী প্যারীসুন্দরী পাল্টা ঘোষনা করেন কেনীর মাথা যে এনে তার সামনে রাখবে, তাকে তিনি দেবেন একহাজার টাকার তোড়া। কৃষক জনতা ও প্যারীসুন্দরীর লাঠিয়াল আবার কেনীর কুঠি আক্রমন করে ধুলিস্বাত করে। কেনী পালিয়ে বাঁচলেও দারোগা মহম্মদ বক্স খুন হয় প্রজাদের হাতে।
এবার প্যারীসুন্দরীর বিরুদ্ধে সরকারি মামলা শুরু হয়। বিচারের প্রহসনান্তে ইংরেজ সরকার তার সমুদয় সম্পত্তি অধিগ্রহণ করে। প্যারীসুন্দরী এর বিরুদ্ধে এপিল করেন ও বহু টাকা ব্যয় করে জমিদারী ফেরত পান যদিও ঋনভারে জর্জরিতা হয়ে তাকে জমিদারীর বিরাট অংশ পত্তনীবন্দোবস্ত করে দিতে হয়। পরে তার দত্তক পুত্র তারিনীচরন সিংহকে দান করে দেন। এই নির্ভীক নারী ক্ষমতাবান নীলকর সাহেবের বিরুদ্ধে যে বিরাট অসম যুদ্ধ পরিচালনা করেছিলেন তা ভারতের কৃষক আন্দোলনের ইতিহাসে এক গুরুত্বপূর্ণ স্থান অধিকার করে। ড. আবুল আহসান চৌধুরী লিখেছেন 'প্যারীসুন্দরী প্রজাদরদী, স্বদেশপ্রান ও অসাম্প্রদায়িক চেতনায় লালিত এক অসামান্য জননেত্রী'।
বিউটি নাজমুন নাহার
বিউটি নাজমুন নাহার (জন্ম: জানুয়ারি ১,১৯৮৪) একজন বাংলাদেশি ক্রীড়াবিদ। তিনি বাংলাদেশের হয়ে জাতীয় ও আন্তর্জাতিক পর্যায়ের অনেক ট্র্যাক এবং ফিল্ড খেলায় অংশগ্রহণ করেছেন।
নাজমুন নাহার ১৯৮৪ সালের ১ জানুয়ারি জন্মগ্রহণ করেন। ছোটবেলায় তার বাবা মারা যায়। তিনি নোয়াখালীর সুবর্ণচরে একটি সরকারি শিশু পল্লীতে বড় হন। ২০০৫ সালে তার মা মারা যায়।
নাজমুন নাহার নোয়াখালীর মাইজদি বালিকা বিদ্যানিকেতন থেকে এসএসসি, নোয়াখালী সরকারি কলেজ থেকে এইচএসসি পাস করেন।। সোনাপুর ডিগ্রি কলেজ থেকে ডিগ্রী ও নোয়াখালী সরকারি কলেজ থেকে মাস্টার্স পাশ করেন। মাস্টার্স শেষ করার পর তিনি চট্টগ্রাম শারীরিক শিক্ষা কলেজে ভর্তি হন। সেখান থেকে বিপি-এড ডিগ্রি নেন। এরপর এমপি-এড ডিগ্রী নিয়েছেন উত্তরা ইউনিভার্সিটি।
বাংলাদেশের ঘরোয়া অ্যাথলেটিকসে নাজমুন নাহারকে ‘রানী’ উপনামে ডাকা হয়। বাংলাদেশ জাতীয় অ্যাথলেটিকসে ১৯৯৮ থেকে ২০০৫ সাল পর্যন্ত ৪০০ মিটার স্প্রিন্টে তিনি প্রতিবার প্রথম হয়েছেন। ২০০৫ সালে ১০০, ২০০ ও ৪০০ মিটার স্প্রিন্টে স্বর্ণ জয় করেন। পরবর্তী সময়ে ৪০০ মিটার বাদ দিয়ে ১০০ ও ২০০ মিটার স্প্রিন্টেই খেলেছেন তিনি। ২০০৫ থেকে ২০১৩ সাল পর্যন্ত সামার অ্যাথলেটিকসের ৯টি আসরে সাতটি স্বর্ণপদক জয় করেন তিনি।
মতো জায়গায় যাতে আরো আরো উজ্জ্বল প্রতিভা যোগ হয় সে লক্ষ্যে সরকারের নজর দেওয়া জরুরি। ভবিষ্যতের চিন্তা করে সাবেক দ্রুততম মানবীর জন্য দ্রুততম সময়ে চাকুরির ব্যবস্থা করা হোক।
নাজমুন নাহার ২০০৮ সালে অনুষ্ঠিত বেইজিং গ্রীষ্মকালীন অলিম্পিকে বাংলাদেশের প্রতিনিধিত্ব করেন। উক্ত অলিম্পিক খেলায় তিনি ১০০ মিটার স্প্রিন্টে অংশগ্রহণ করেন এবং অষ্টম স্থান অর্জন করেন, যদিও তিনি পরের রাউন্ডে খেলার সুযোগ পান নি। মাত্র ১২.৫২ সেকেন্ডে নাজমুন নাহার ১০০ মিটার দুরত্ব অতিক্রম করেছিলেন।
২০১৭ সালে নাজমুন নাহার বিয়ে করেন। তার স্বামীর নাম মো মেহেদী হাসান। তার শশুড়বাড়ী পাবনায়।
মোহামেদ আবু আব্দুল্লাহ
মোহাম্মদ আবু আব্দুল্লাহ (জন্মঃ মার্চ ১, ১৯৮১) একজন বাংলাদেশি ক্রীড়াবিদ। তিনি বাংলাদেশের হয়ে জাতীয় ও আন্তর্জাতিক পর্যায়ের অনেক ট্র্যাক এবং ফিল্ড স্প্রিন্টে অংশগ্রহণ করেছেন
মোহাম্মদ আবু আব্দুল্লাহ ১৯৮১ সালের ১ মার্চ তারিখে জন্মগ্রহণ করেন।
মোহাম্মদ আবু আব্দুল্লাহ দেশ ও দেশের বাইরে বিভিন্ন প্রতিযোগিতায় অংশ নিয়েছেন। তিনি বাংলাদেশের হয়ে বিভিন্ন আন্তর্জাতিক ক্রীড়া প্রতিযোগিতায় অংশগ্রহণ করেছেন। এরমধ্যে গ্রীষ্মকালীন অলিম্পিক গেমসও রয়েছে।
আবু আব্দুল্লাহ ২০০৮ সালে অনুষ্ঠিত বেইজিং গ্রীষ্মকালীন অলিম্পিকে বাংলাদেশের প্রতিনিধিত্ব করেন। উক্ত অলিম্পিক খেলায় তিনি ১০০ মিটার স্প্রিন্টে অংশগ্রহণ করেন এবং অষ্টম স্থান অর্জন করেন, যদিও তিনি পরের রাউন্ডে খেলার সুযোগ পান নি। তিনি মাত্র ১১.০৭ সেকেন্ডে ১০০ মিটার দুরত্ব অতিক্রম করেছিলেন।
২০১৪ সালের ৬ ফেব্রুয়ারি মোহাম্মদ আবু আব্দুল্লাহ তেহরানে ৬০ মিটার স্প্রিন্টে অংশগ্রহণ করেন এবং মাত্র ৭.০৪ সেকেন্ডে দুরুত্ব অতিক্রম করেন। ৬০ মিটার স্প্রিন্টে এটিই তার সর্বোচ্চ স্কোর।
এরপর ৭ ফেব্রুয়ারি, ২০১৪ সালে তেহরানেই ২০০ মিটার স্প্রিন্টে অংশগ্রহণ করেন এবং মাত্র ২৩.৪৪ সেকেন্ডে উক্ত দুরুত্ব অতিক্রম করেন। ২০০ মিটার স্প্রিন্টে এটিই তার সর্বোচ্চ স্কোর।
সাগরদীঘি (মুর্শিদাবাদ)
সাগরদীঘি হল পশ্চিমবঙ্গের মুর্শিদাবাদ জেলায় অবস্থিত পালযুগের একটি প্রত্নস্থল। লোকপ্রবাদ অনুসারে, পালবংশের রাজা মহীপাল (৯৮৮ - ১০৩৮ খ্রিস্টাব্দ) এই দীঘিটি খনন করান; যদিও এখানে প্রাপ্ত শিলালিপি থেকে মহীপালের রাজত্বকাল নিরূপিত হয় না।
প্রায় এক মাইল দীর্ঘ এই দীঘিটির নিকটবর্তী রেলওয়ে স্টেশন হল সাগরদীঘি স্টেশন। দীঘির চারিদিকে উঁচু মাটির ঢিবিগুলি প্রত্নতাত্ত্বিক বৈশিষ্ট্যপূর্ণ। এখান থেকে পাল-সেনযুগের ভাস্কর্যের নিদর্শন, মুসলমান যুগের মুদ্রা এবং বেশ কিছু মাটির পাত্রের টুকরো পাওয়া গেছে। এর কাছেই লস্করদীঘি নামে আরেকটি ছোট দীঘি আছে এবং 'বশিষ্ঠ বিল' নামে একটি বড় বিল দক্ষিণে চলে গেছে।সাগরদীঘির একটি শিলালিপি অনুযায়ী, পালবংশের কোন এক রাজা ব্রহ্মহত্যার পাপস্খলনের জন্য ৭৪০ শকাব্দে এই দীঘি উৎসর্গ করেন। দীঘি খননের জন্য দশহাজার মজুর, ছয়হাজার খনক, দশলক্ষ ইট ও দু'লক্ষ কাষ্ঠখন্ড লেগেছিল। এছাড়া, শতসহস্র গরু, প্রচুর কাপড়চোপড় সহ সোনা ও জমি ব্রাহ্মণদের দান করা হয়েছিল।
লোকপ্রবাদ অনুসারে, রাজা মহীপাল উত্তরবঙ্গ থেকে বিতাড়িত হয়ে পরিবার পরিজন, কুলপুরোহিত ও অনুগত প্রজাদের সঙ্গে নিয়ে রাঢ় অঞ্চলের চন্দনবাটিতে রাজধানী স্থাপনের উদ্দেশ্যে যাত্রা করেন। পথে তাঁর রানীকে দেখতে গিয়ে এক ব্রাহ্মণসন্তান গাছ থেকে পড়ে মারা যায়। ওই ঘটনায় রাজা দুঃখিত হন এবং ব্রহ্মহত্যার পাপস্খলনের জন্য কুলপুরোহিতের কাছে বিধান চান। কুলপুরোহিত বলেন যে, রানীকে ওই ব্রাহ্মণ যুবকের মৃত্যুর স্থান থেকে পদব্রজে রাজধানীর দিকে যেতে হবে এবং রানীর হেঁটে যাওয়া রাস্তার দৈর্ঘ্য সমান জলাশয় খনন করতে হবে। জলাশয়টি খুব গভীর করে খননের পরও জল ওঠেনি। পরে রাজার প্রতি স্বপ্নাদেশ হয় যে, সাগর নামে এক ধর্মপরায়ণ স্থানীয় কুমোর এসে যদি এক কোদাল মাটি তোলে তবে দীঘিতে জল উঠবে। রাজার আদেশে সাগর এককোদাল মাটি তোলার পরই দীঘি জলে ভরে যায় এবং জলমগ্ন হয়ে তাঁকে দীঘির জলে আত্মবিসর্জন দিতে হয়। সেই কারণে এই দীঘির নাম হয় 'সাগরদীঘি' বা 'সাগর কুমোরের দীঘি' ; পরে এলাকারও সাগরদীঘি নামকরণ হয়। তবে এখানে প্রাপ্ত শিলালিপিতে উল্লিখিত তারিখ পালবংশীয় রাজা মহীপালের রাজত্বকালের সময়কে নির্দেশ করে না।
2.
জামাল উদ্দীন আহমেদ (ক্রিকেটার)
জামাল উদ্দীন আহমেদ (জন্মঃ ৫ জানুয়ারি, ১৯৭৭, যশোর, খুলনা) একজন বাংলাদেশি ক্রিকেটার। ২০০৩ সালে তিনি তার একমাত্র একদিনের আন্তর্জাতিক ক্রিকেট ম্যাচে অংশগ্রহণ করেন।
জামাল উদ্দীন আহমেদ ১৯৭৭ সালের ৫ জানুয়ারি বাংলাদেশের যশোর, খুলনায় জন্মগ্রহণ করেন। তার ডাকনাম বাবু।
জামাল উদ্দীন আহমেদ মধ্য-ক্রমের ব্যাটসম্যান এবং অফ-স্পিন বোলার হিসেবে দলে খেলতেন। সর্বপ্রথম "প্রথম শ্রেণীর ক্রিকেটার" হিসেবে ২০০১ থেকে ২০০৮ সাল পর্যন্ত তিনি খুলনা বিভাগের হয়ে খেলেন। ২০০২-০৩ সেশনে যখন জাতীয় ক্রিকেট লীগে খুলনা বিভাগ বিজয়ী হয়, তখন তিনি ১২১ রান করেছিলেন। সেটাই ছিলো তার প্রথম সেঞ্চুরি। উক্ত ম্যাচে তিনি ম্যাচ-সেরা পুরস্কার পেয়েছিলেন। ২০০৫-৬ সালে তার সেরা বোলিং ইতিহাস (৬৭ রানে ৮ উইকেট এবং ৪৫ রানে ৩ উইকেট) ছিলো বরিশাল বিভাগের বিরুদ্ধে।
জামাল উদ্দীন আহমেদ ২০০৩ সালে বাংলাদেশ ক্রিকেট দলের হয়ে তার একমাত্র একদিনের আন্তর্জাতিক ক্রিকেট ম্যাচে অংশগ্রহণ করেন। উক্ত খেলায় তিনি ১৮ রানে অপরাজিত ছিলেন। এটাই তার একদিনের আন্তর্জাতিক ক্রিকেট ক্যারিয়ারের সর্বোচ্চ রান। একই খেলায় তিনি ৪ ওভার বোলিং করেছেন, কিন্তু কোন উইকেট লাভ করতে পারেন নি।
লিনাস নির্মল গোমেজ
লিনাস নির্মল গোমেজ (জন্মঃ ৭ সেপ্টেম্বর, ১৯২১) একজন ভারতীয় যিশুইটস ধর্মযাজক। তিনি ১৯৭৭ সালে নির্মিত বারুইপুরের বিশপ এলাকার জন্য বিশপ নির্বাচিত হয়েছিলেন। ১৯৯৫ সালে তিনি অবসর নেন।
লিনাস নির্মল গোমেজ ভারতের "বড় গোল্লা" নামক স্থানে জন্মগ্রহণ করেন। ১৯৪২ সালের ২৬শে জুন তিনি "সোসাইটি অফ জেসাস" এ যোগ দেন। ৩০শে মে ১৯৭৭ সালে বারুইপুরের বিশপ এলাকার জন্য বিশপ নির্বাচিত হন।
রহিমা বানু
রাহিমা বানু বেগম (জন্ম: ১৯৭২) প্রাকৃতিকভাবে ""ভ্যারিওলা মেজর"" ভাইরাস দ্বারা আক্রান্ত  গুটিবসন্ত এর সর্বশেষ তালিকাভুক্ত ব্যক্তি। ভয়ঙ্কর জীবন বিনাশী মারাত্মক যেকোন রোগের মধ্যে এটি অন্যতম।
১৬ অক্টোবর, ১৯৭৫ বানুর তিন বছর বয়সে বিষয়টি নজরদারিতে এসেছিল এবং সে বাংলাদেশের বরিশাল জেলা এর এর কুরালিয়া গ্রামে বসবাস করত। তার ক্ষেত্রে অসুস্থতার সংবাদ দিয়েছিল বিলকিছুন্নেছা নামের একটি আট বছরের মেয়ে, এবং এর জন্যে তাকে ২৫০ টাকা নগদ অর্থ প্রদান করা হয়েছিল। তার টেলিগ্রাম এর মাধ্যমে পাঠান তথ্য বিশ্ব স্বাস্থ্য সংস্থা'র রোগ নির্মূল করার প্রচারণার প্রধান ডি. এ. হেন্ডারসন, এর নিকটে পৌছায়। বিশ্ব স্বাস্থ্য সংস্থা দল দ্রুততার সাথে চলে আসে এবং বানু এর দায়িত্ব তাদের হাতে তুলে নিয়ে সম্পূর্ণরূপে সুস্থ করে তোলে এবং ২৪ নভেম্বর ১৯৭৫ তাকে  ভাইরাস এবং বিপদমুক্ত ঘোষণা করা হয়। তার শরীর থেকে (চামড়ার উপরের আবরণ) ভাইরাস এর নমুনা আটলান্টার "সিডিসি" অফিসে সংরক্ষণ করা হয়, যেখানে তারা এধরনের আরও শত শত নমুনা সংরক্ষিত রয়েছে। উত্তমভাবে প্রতিষেধক নিয়েই একমাত্র সবাই এ দ্বীপে প্রবেশ করতো। এ দ্বীপ সবসময় তৎপর নিত্যনতুন আক্রান্তের অনুসন্ধানে। যে জীবাণু উপাদান (নমুনা) বানুর দেহের থেকে নেওয়া হয়েছিল সেটা আনুষ্ঠানিকভাবে "বাংলাদেশ ১৯৭৫" হিসাবে পরিচিত হয়, এবং ঘরোয়াভাবে রহিমা স্ট্রেন নামে পরিচিত।
সে তার পরিবারের জন্য আয়ের উৎস হয়ে উঠল বিভিন্ন মাধ্যমে স্থিরচিত্রের মডেল হিসাবে। ২০০৯ সালের একটি সাক্ষাত্কারে বানু বলেন, ১৮  তিনি বছর বয়েসে একজন কৃষকের সাথে বিবাহ বন্ধনে আবদ্ধ হয় এবং তিনি ৪ সন্তানের জননী। তিনি আরও বলেন যে, গ্রামবাসী এবং এমনকি তার শ্বশুরবাড়ির সবাই গুটিবসন্ত এ আক্রান্ত হবার জন্যে তাকে সবসময় দুর্বল ও সহানুভূতির দৃষ্টিতে দেখত।
গোপীনাথপুর ইউনিয়ন
গোপীনাথপুর ইউনিয়ন ঢাকা বিভাগ-এর গোপালগঞ্জ জেলার এবং গোপালগঞ্জ সদর উপজেলার একটি ইউনিয়ন। গোপীনাথপুর ইউনিয়ন কাল পরিক্রমায় আজ শিক্ষা, সংস্কৃতি, ধর্মীয় অনুষ্ঠান, খেলাধুলাসহ বিভিন্ন ক্ষেত্রে তার নিজস্ব স্বকীয়তা সমুজ্জ্বল।
গোপালগঞ্জ সদর উপজেলা থেকে ঢাকা - খুলনা মহাসড়কে ইজিবাইক, রিক্সা,বাস যোগে যাওয়া যায়।
গোপীনাপুর ইউনিয়নে বাংলা ভাষাভাষি লোক বসবাস করে। এখানকার ভাষা ও সংস্কৃতি অত্যন্ত সমৃদ্ধশালী। এখানে লালন গীতি, পল্লী গীতি, জারি, সারি, ভাটিয়ালি প্রভৃতি সংগীতের চর্চা করা হয়। এখােন বিভিন্ন ধর্মীয় অনুষ্ঠানের সময় বিভিন্ন প্রকার গানের আসরের আয়োজন করা। এখানকার মানুষ খুবই সংগীত প্রিয় এবং সংগীতকে মনে প্রানে ভালবাসে।
বেফানা
ইতালীয় লোককাহিনীতে, বেফানা হল একজন বৃদ্ধা মহিলা যিনি এপিফ্যানি (, "epifáneia")(৫ই জানুয়ারি রাতে) সময় পুরো ইতালি জুড়ে সেন্ট নিকোলাস বা সান্টাক্লজের মত ছেলেমেয়েদের উপহার বিতরণ করে। প্রাথমিক দিকে এটি কিছু ইতালীয় অঞ্চলসমূহে পালন করা হতো, পরে এই উৎসবটি ইতালি জুড়ে ছড়িয়ে পড়ে।
লোককাহিনী অনুযায়ী, একজন অত্যন্ত বুড়া মহিলা (বেফানা) যিনি একটি ঝাড়ুর উপর বসে এপিফ্যানি উৎসবের আগের রাতে (৫ই জানুয়ারি রাতে) ইতালির সব শিশুদের বাসা ভ্রমণ করে এবং তাদের চিমনি বা জানালার সামনে জুলিয়ে রাখা মোজাতে উপহার দেওয়া হয়। পুরো বছর যে সব শিশুরা ভাল থাকে বেফানা তাদের মোজাতে মিষ্টি, ক্যান্ডি, শুকনো ফল বা ছোট খেলনা রেখে আসে আর যারা অসদাচারী সে তাদের মোজাতে কয়লার টুকরা এবং রসুন রেখে আসে। ইতালির অনেক দরিদ্র অংশে এবং বিশেষ করে সিসিলিতে, মোজাতে কয়লা টুকরার পরিবর্তে একটি লাঠি রাখা হয়। একজন ভাল গৃহকর্ত্রীর ঘড় ঝাড়ু দেওয়ার আগেই সে উপহার রেখে যায়। সে দিন সকালে ঝাড়ূ দেওয়ার অর্থ হচ্ছে বছরের সব সমস্যা ঝাড়ু দিয়ে দূর কারা বোঝানো হয়। শিশুদের পরিবার বেফানার জন্য ছোট একটি কাচের গ্লাসে মদ এবং একটি থালায় কয়েক লোকমা খাদ্য (প্রায়ই আঞ্চলিক বা স্থানীয়) রেখে দেয়।
একটি জনপ্রিয় বিশ্বাস যে, তার নাম এপিফ্যানি উৎসব বা ইতালীয় লা ফেস্তা দেল্ল'এপিফানিয়া থেকে উৎপত্তি হয়। এপিফানিয়া () হল গ্রিক উদ্ভবিত একটি লাতিন শব্দ। "এপিফ্যানি" অর্থ হচ্ছে "এপিফ্যানি উৎসব" (৬ই জানুয়ারি) বা "প্রকাশ (দেবত্বের)"। কিছু প্রস্তাবনীয়তে, বেফানা হল সাবিন/রোমান দেবী ইস্ত্রেনুয়া নাম থেকে অবতীর্ণ হয়।
"বেফানা" নামটি বলতে এপিফ্যানি রাত্রিতে মেয়ে পুতুল হিসেবে পরিচিত যা বিশেষ করে তুস্কানি এবং লাসিও উত্তরাঞ্চলীয় এর মধ্যে ১৪শ শতাব্দীতে জনপ্রিয় উপভাষায় হিসেবে ছড়িয়ে পরে ছিল। ১৫৩৫ খ্রিষ্টাব্দে প্রথম বার একজন ইতালীয় ফ্রান্সিসকো বেরনি শব্দটি ব্যবহার করে, এবং পরে ১৫৪১ খ্রিষ্টাব্দে লেখক অ্যাঞোলো ফিরেঞ্জুওলা। এখনও কিছু বিরল জায়গা যেখানে "পেফানা" শব্দ হিসেবে জনপ্রিয় ভাষায় রয়েছে, উদাহরণস্বরূপ, মোন্তিঞোসো শহরে এবং বাকি মাসসা এবং কাররারা প্রভিন্সে।
মহীপাল
মহীপাল হল পশ্চিমবঙ্গের মুর্শিদাবাদ-এ অবস্থিত পালযুগের স্মৃতিবিজড়িত একটি প্রত্নস্থল। লোকপ্রবাদ অনুসারে, এখানে পালবংশের রাজা মহীপালের প্রাসাদ ছিল। এখন এখানে রাজভবনের কয়েকটি বিচ্ছিন্ন ভগ্নস্তূপ দেখা যায়। মুর্শিদাবাদের আজিমগঞ্জ-নলহাটি রেলওয়ের শাখালাইনে বাড়ালা রেলওয়ে স্টেশন থেকে শুরু করে ভাগীরথী তীরের গয়সাবাদ পর্যন্ত এই ধ্বংসাবশেষ বিস্তৃত।
ভগ্নস্তূপের কাছে বড়-বড় পাথরের মূর্তিখন্ড পাওয়া যায়, এর মধ্যে কিছু 'অস্বাভাবিক' মূর্তিকে 'অসুরের দেহ' বলা হয়ে থাকে; দুটি শিংওয়ালা হস্তিসদৃশ এক মূর্তি দেখা যায়। এছাড়া, এখানকার একটি প্রাচীন জলাশয় থেকে দুপাশে দুজন সহচর ও তাদের পাশে দুটি স্ত্রী-মূর্তি যুক্ত একটি বিরাট দণ্ডায়মান দশভূজ পুরুষ মূর্তি পাওয়া গেছে। নিকটবর্তী আমলা গ্রামে রাজার আমলা-অমাত্যদের বাস ছিল বলে শোনা যায়। তবে এই মহীপাল দশম-একাদশ শতকের পালবংশের রাজা মহীপাল কিনা তার প্রামাণ্যতা মেলে নি।